text:
Ayen i d-yernan d aneggaru : 5 Yulyu.
D amecwar si Sṭif ar Tubiret, maca s taḍsa, acmumeḥ akk d usirem..akka i yelḥa mass Xaled akken ad d-yeṭṭef idrimen n twizi s ɣur uselway n Umussu i Timanit n Tmurt n Yiqbayliyen. Ɣas zrin wussan n teqseḥ i d-yuten tama n At Yeela deg unẓul n Tmurt n Ferḥat At Seid, lḥir dima yecɣeb imeɣnasen n Umussu n Timanit ladɣa aselway n useqqamu n At Yeela akked uqerru n M A K mass Bueziz ur nethedden aamma wwḍen yidrimen ar yimesdurar n twaɣit. Mass Yunsi Lmulud yenna-d d akken " imeṭṭi yeɣli-d deg ussan-agi imi ɣas nexdem ayen nezmer, neqqar drus acku ur uklalen ara Yiqbayliyen tudert n ddel " ikemmel mass Lmulud deg wawal-is : idrimen i d-yettunefken d anagi (...)
Amennuɣ n Yimucaɣ d amennuɣ n yiseɣ, yuklal ad nbedd ɣer yidis-s, acku yessefk ad yessiweḍ. Nnig temsalt n wezref lan yegduden ɣer timunnent-nsen, azref terfed Tejmaɛt n Leǧnas Yedduklen (ONU), Imaziɣen uklalen ad idiren deg tlelli d yiseɣ, ad ssuffɣen tamharsa seg wakal-nsen. Deg Uzawad, awanek n Mali d awanek n tmeharsa. Ur ɣur-s azref ad yessers asaḍuf-is deg temnaḍt-a n ddunit i as-tefka Fransa d « Tarzeft ». Imrigen n Mali s temsrifgin-is, s lbumbat id-tt-sseriḥent, yenɣan acḥal d ṛṛuḥ, ladɣa tilawin, imɣaren d warrac imecṭuḥen tbeggen-d tikkelt nniḍen d akken awanek n Mali d awanek n temharsa. Yessef ad yezri deg teɣdemt tagerɣlant ɣef leǧrimat i yexdem (...)
1. Tugett n tmeslayin lakw d izuran deg agraYlan ig-laq ad ittwasen s wazal-is Yer medden. 2. Aqader n tmeslayin lakw idelsan d lsas i tmusni ger yegduden i talwit di ddunit 3. Imdanen yakw ad-meslayen s levYi nsen deg aYref nsen, tameslayt, idles lakw tinettit nsen. 4. Timeslayin s tugett nsent lakw d ameslay di yal anamek macci kan d-ttawil usali ; d ayen d aYen i-deg imdanen ttidiren akken iwata d-idelsan s tneflit nsen. 5. Yal aYref s meslayt-is isâa azref i-wakken ad ig tameslayt-is tunsivt deg akkal-is (neY di tmurt-is). 6. AYervaz ilaq ad yili d annar ad yawin afud lakw d wazal i-tmeslayt n yal aghref (agdud) ittmeslayen (...)
Ur yelli s imeṭṭawen d ineẓman i d-ttawin yemdanen izerfan-nsen. Ur yelli s tsusmi i ttidiren tilelli-nsen, ur yelli d awal n wiyaḍ ar ad ɣ-inekren. Ass-a nwala, neḥdeṛ, neẓra amek iɣ-tebra Lzzayer, amek id d-negra weḥed-nneɣ. Am di yal tikkelt nettqabal tilufa s yiseɣ, nettqabal imnekcem s dreɛ d laɛqel, am di yal tikkelt nefka idim d asfel ɣef wakal d tlelli. Ass-a nekker am yiwen wemdan, ncemmeṛ i yiɣallen-nneɣ, nerẓa asalu, nqubel lmuḥal s tegma-tt, tagmatt-nni nɣil tekfa, tagmatt-nni id ɣ-nnan widenni id aɣ-tt-isaɛraqen, id aɣ-iqqaren ur telli. Tagmatt-nni ara ad ɣ-yawin ɣer tegrawla. At Lzzayer teẓẓun deg-neɣ yir awalen, yettenfufden am tmes: (...)
Am di yal tikelt tamurt n iqbayliyen tettwaɛzel, i teɣri-s ulac win id d-yerran, di lhem-is ulac i win iwumi id d-ḥṣel. Ur srin deg-neɣ ma nella, ma ulac-aɣ, ma nedder neɣ nenger, akka seg wasmi i yefra tṛad nni amcum. Ɣas akken akal n Lzzayer yelaɛlaɛ seg idamen-nneɣ, yal talit nesway-it s idamen-nneɣ i wakken kan ad d-imɣi deg-s ahat cwiṭ n tlelli. Lxir iɣ-yuɣalen, neɣ ayen id aɣ-d-iṣaḥen ad tafem ɣer win akkenni i teksen iselfan i weydi. Di tegnitt n wass-a, adfel yerna-d tigad-is ɣer tid id d-ǧǧa Ddula, adfel yusa-d akken kan ad ɣ-d-ismekti belli tamurt-nneɣ d tiḥizit, adfel s usemiḍ-is d wegris-is ismektay-aɣ-d s yimal iɣ-d-igran, id ɣ-yettraǧun di tmurt (...)
Nessawel-d Yef tlelli tin Yef Ylin yergazen d tlawin yesean lhiba n yizemawen. Amelyun d uzgen ma drus. Γlin, sarmen ad nidir di lɛez d yiseY. S rsas i d-ran i teYri-nneY; nYan, eeyben, ččuren leḥbus. TuYal tlelli d tisegnit. Iswi tura d ilili, isderYel asirem, ziY mazal iles ad yugem. Mi d-yeldi uqbayli imi-is ad as-zewren lfuci. Ttfuh i tlelli am ta. Nessawel-d Yef teqbaylit, tin s i d-nenteq asmi i d-neldi allen-nneY Yer ddunit. Neḍmee ad d-neḥyu isem-is, ad tegri i warraw-is d tin i d agerruj n tmazYa, nebYa ad d-neḥyu iḍelli, ad nseggem tieewji. Ad teǧǧuǧeg ad tennerni, ad taɣ amkan di tmurt-is. Ur neqbil ara laṣel ad imuYben. Rran-d i teYri s uḥlalas, (...)
Mi ara yekcem yiwen ɣer "Service Aux Affaires Multiculturelle" n Tɣiwant n Frankfurt am Main di tmurt n Lalman ad yaf sdat-s yiwet n tugna n yimaziɣen s usenǧaq amaziɣ. Ad d-nesmekti belli taɣiwant n Frankfurt am Main seg useggas n 1992 ar ass-a d nettat tettaru deg isalen-ines ama d tisɣunin ama d tibratin ama d ayen nniḍen s tmaziɣt. Ula d timsulta akked tɣiwant n Frankfurt am Main ssufɣen-d yakan aseggas n 1996 yiwen n usaru s tmaziɣt. Acuɣer ulac annect-a di tɣiwanin n tmura n Tmazɣa? (...)
Tiṭ ma terres ɣef tizi n wass-a ad s-d-iban ubrid id d-ḍefreḍ, di tikli ur taḥbiseḍ ar ass-a. S tebɣest, d tidett tqubleḍ uḍan iberkanen, laḥbas, lbaṭel d wid it-ittleqimen. Deg yiḍ n Lzzayer tfeǧǧeḍ fell-aɣ am yitri n ṣbaḥ, itri iɣ-d-imlan abrid ɣer timanit. Deg-s tesmendageḍ izileq n tugdut d win n tlelli iwakken ur xettin. S tezlatin-ik tebniḍ-d lḥiḍ, tgiḍ tilas i tkarkas d ukellex. Yal tizlitt d tamuɣli yersen ɣef allen akken ad d-walint tillawt d wid iɣ-yettruẓun ifadden. Tbeddeḍ ɣef tizi n wass-a tesakdeḍ ɣer zdat, iban-ak-d uzekka ( di timanit ) ur yelli deg-s umennuɣ; tuǧǧal akked igujilen ad d-sefḍen imeṭṭawen, ussan ad fsun am ijeǧǧigen n tlelli, (...)
Crif Xeddam Iluled Crif Xeddam deg ayyur n fuṛaṛ 1927 deg taddart Nat Bumeseud (Ɛin lḥemmam). Imawlan-is d imrabḍen yernu aɣerbaz ibaed ɣef wexxam, ihi yuzn-it baba-s ɣer zawya (tareḥmanit) Nat Bujlil. Lamaena ur ieaṭl ara deg-s imi yeṭṭef abrid ɣer Lezzayer tamaneɣt ad inadi ɣef uxeddim, syen yunag ar Fransa deg 1947 am netta am ilmeẓyen di lweqt-nni. Deg Paris yezga ixeddem di lluzin maca yeqqar daɣen azawan, solfej d ccna. Isbed tarbaet n ccna deg 1954. Mi d yewwi iman-is, yejmae iṣurdiyen yessufeɣ aḍebsi-ines amezwaru (seg ljib-is) deg 1955 "yelli-s n tmurt-iw laenaya n temeict-iw". Din din tekcem taɣect n uccenay-a deg ulawen n leqbayel. Anfaras Pathé (...)
Tamurt n yeqbayliyen, d tamurt i cebḥen, d tin ara yessemlilen imdanen n yal tamnaṭ di talwit, tuɣal d tamurt n ccwal, acuɣer? Acku ccwal yellan ger At Ufella, d win yersen ɣef tsertit, maca ssxedmen tamurt n yiqbayliyen d lkarḍa akken ad awḍen iswi-nnsen. Iqbayliyen d atmaten n yiwen ubabat, maca yal yiwen s anda ijebbed. Iqbayliyen akk ur qbilen ara ad tenger cetla-nnsen, ur qbilen ara tamttant n tutlayt-nnsen. Segmi ur d-telli talwit ger iqbayliyen, simmal ccwal yettnerni ger iqbayliyen. Ass-a, ccwal yellan ger iqbayliyen d win At Ufella neɣ d win iqbayliyen. Tamurt n yiqbayliyen, d tamurt yelhan aṭas deg umaḍal mechur yisem-is tezmer (...)
Annoncer et faire de la publicité sur Tamurt
Service Online Tamurt : Rencontres | Emplois | Recherche | Petites-Annonces | Loisirs | Naissances, Mariages, Nécrologie | Abonnement | E-paper
Tamurt associated websites : Tamurt.tv | Kabylei.eu
Copyright 2009 - TAMURT GmbH, Sitz : München, HRB 190566 | USt-IdNr.: DE275782578


c: text/html

text:
Rihanna
Robyn Rihanna Fenty (tlul deg 20 Furar 1988 deg Saint Michael), tettwassen s yisem-nnes n tnaẓurt, Rihanna (yettwanṭaq [rihena]), d tacennayt n tmurt n Barbados, tcennu yerna tettaru tizlatin n uẓawan (lmuziga) n R&B.
Amecwar[beddel]
Rihanna tedda ɣer Yiwunak Yeddukklen asmi ay tesɛa 16 n yiseggasen yerna tebda-d amecwaṛ-nnes n ccna s uɛawen n wenfaras (producteur) Evan Rogers, dɣa testenya leɛqed akked teṛmist n Def Jam Recordings. Deg 2005, tessuffeɣ-d album-nnes amezwaru, Music of the Sun (Aẓawan n Tfukt), sakkin, deg 2006, terna-d album-nnes wis sin, A Girl Like Me (Taqcict am nekk), d win ay yuwyen cciɛa d tameqrant ugar. Deg 2007, terna-d album wis kraḍ, Good Girl Gone Bad (Taqcict yelhan yeqqlen diri-tt), d win aydeg d-ddant aṭas n tezlatin ay yuwyen cciɛa d tameqrant, yiwet seg-sent d tizlit n Umbrella (Tasiwant) ay d-tecna akked ucennay n rap Jay-Z, yerna tuwey fell-as arraz n Grammy Award. Deg Wember n 2010, tessuffeɣ-d album-nnes wis semmus, Loud, d win ay yuwyen cciɛa ama deg Yiwunak Yeddukklen, ama deg Briṭanya Tameqrant. Rihanna tessenz, s ujemmal, ugar n 25 n yimelyunen n walbumen akked 45 n yimelyunen n yiḍebsiyen n usingle deg umaḍal. Rihanna tuwey aṭas n warrazen imeqranen n uẓawan, gar-asen arraz n World Music Awards i tmeṭṭut tanaẓurt tamawayt (timxeyyert) akk deg umaḍal deg 2007, akked warraz n American Music Award i useggas n 2008. Nnig waya, Rihanna teqqel d tanmahalt tadelsant (ambassadrice culturelle) n tmurt n Barbados.

robotstxt: allowed

filter: keep


text:
Ass n 08 ctenber yezrin, tadukli fransa-tamurt taqbayli (AFK) tetteka daɣen am ilindi deg tfasqa n tdukliwin i d-tessujud tɣiwant n marsay yal aseggas deg ufrag n Borelly.
Tafasqa-ya tettekkint degs ugar n 400 n tdukkliwin. Temmug iwakken ad myugaren imezdagh n temdint lwaḥi d tdukliwin, iwaken daɣen ad temɣur tuqna timetit (lien social) gar imaezdaɣ merra.
Yal tadukli s leqdic-is ama d tid n wedles niɣ d tid n waddal, skanayent iman-nnsent d leqdic nnsent iwakken a ten-tessinen imezdaɣ n temdint.
Tameskant n tdukli taqbayli teččur d idlisen yuran s teqbaylit d kra n wid yuran s tefransist. D idlisen n teqbaylit ay tsiggin imsebriden, bɣan a ten aɣen nwan rsan-d di tmeskant I uzunzu. Refden izewlen (titres) d ismawen n imeskar n idlisen aken a ten aɣen deg internet. AFK tesbedd deg tmeskant-is 2 n tekbabin (ssenjaqat) ma d timeɣnasin-is lsant tiqendar tiqbayliyin.
Tikbabin n tmazɣa jebdent-d atas n imsebriden iqbayliyen, imaziɣen d kra n ifransisen srid ɣer tmeskant taqbaylit. Ladgha ttaǧǧan-d tansiwin nnsen aken a sen tefk tdukli AFK isalen ɣef useɣri n teqbaylit niɣ d leqdicat idelsanen niɣ d ttimeɣriwin ara d-theyyi sya ar zdat. Ma d ifransisen I d-yettasen ɣer tmeskant qqaren I imeɣnasen dakken ḥsan s yidles aqbayli yettwahqer di lzzayer.
Mi d-tewweṭ nnuba n tdukli taqbaylit ɣer usayes n tummla (scène de démonstration), Smail acennay d terba3t-is massi1, massi2, Bel3id d Daniel cnan-d atas n tezlatin, ma d timeɣnasin n AFK, Nora, Malika d Farida cetḥent. Imerzafen d imsebriden usnan-d s tuget seffeqen-asen.
Nadia taselwayt n tdukli tewwi-d ihbuben (tazart, inighman) d zzit uzemur, ladgha ččan merra kra I usmekti n tmurt ibe3den fell-asen.
Tafasqa tkemmel alami d 19t. Imeɣnasen d tmeɣnasin n AFK ferḥen imi sbeynen-d idles d tnekkit taqbaylit di Marsay.
Ssaramen ula d tidukliwin timaziɣin nniden n Marsay ad tekkint di tfasqa n useggas I d-iteddun.
Kader DAHDAH
Comments
IQVAYLIYEN NE MARSEILLE
AZUL FELAWEN-T
SARAMEGH FELAWEN-T MERA.
TEMENIGH AWI YELAN YIDWEN-T.
TUDERT TAMOQRANT IYE QVALIYEN, TEQVAYLIYIN NE MARSEILLE.
TANEMIRT


text:
Di 8 Tuber 1988 krent tmesbaniyin di lezzayer tamanaɣt, adabu n Cadli yesmar lbarud ɣef wegdud melba ceḥḥa, di tmurt n iqbayliyen urɛad slin lɣaci s wayen iḍran di lezzayer, d ibzizen n isallen kan iten-id-yettawḍen sya ɣer da. Ɣef aya inelmaden n tseddawit Lmulud At Mɛemar, nejmaɛen ass n Lḥed 8 tuber 1988 tameddit, akken ad tili tamurt n iqbayliyen deg umussu i d-yekren di lezzayer, acku aṭas n inelmaden iqbayliyen yekkin di tmesbaniyin-agi i yellan di tmanaɣt, sawḍen-d isallen n tmettant n waṭas n yelmeẓyen. Fernen-d sin n inelmaden i wakken ad ruḥen ad awin ulɣu agi ad t-ferqen. Di tazwara, di temdinin n Larbaɛa Nat Yiraten (L.N.Y) akwed Micli (sin agi inelmaden d Masin Ferkal akwed Mehdi Siam). Ɣran-as-t-id! Dɣa yenna-y-asen: “ fket-iyi-d merra ulɣuten yellan ger ifassen-nwen, ur ttaǧat ula d yiwen ɣur-wen! Akka ma yella kra ḥebsen-aɣ deg webrid, d nek i ɣef ara ad d-yuɣal llum mačči fell-awen. Acku nek zemreɣ ad d-selkeɣ iman-iw s yisem-iw d acennay, ma d kunwi ad yiwɛir fell-awen. Yerna ma yella kra gezmen-aɣ-d abrid imsaltiyen, init-d belli deg webrid kan i d-ḥebseɣ ɣur-wen, teddam-d yidi d imsebriden!" Am akken is-icar Mass Maɛtub i teḍra yid-sen deg webrid. Ferqen ulɣu-nni di L.N.Y, imiren ṭfen abrid-nsen ɣer Micli, dɣa walan iǧadarmiyen ɣer sdat ad d-leḥḥun s Land Rover-nsen, seg waken tella yiwet n R4 zdat n tkarrust n Maɛtub, iǧadarmiyen ur zmiren ara ad asen-gezmen abrid, ǧan-ten ɛeddan maɛna din din dewren-d, ḍefren-ten-id s deffir, dɣa di lawan-nni Mass Maɛtub yettɣawal akken ad yaweḍ ɣer Micli uqbel ad ten-ṭfen. Seg wakken id d-heggan iman-nsen ad ten-id-wten s rṣas si ṭṭaq, Mass Masin yenna-yas i Maɛtub :“Ilaq ad neḥbes a Lwennas, hatenah sufɣen-d kalachnikov-nsen si ṭṭaq.” Dɣa yeḥbes Lwennas. S lɣerḍ-nsen, iǧadermiyen-nni, cudden Masin akwed Mehdi s tɣumdin, ma d Maɛtub seg wakken lqayet tyita yuɣ, yeqqim di lqaɛa yettrejrij. Imi walan Maɛtub inezef, uɣalen wwin-ten ɣer sbitar n Micli. Mi iwḍen ɣer daxel n sbitar, iǧadermiyen-nni rsen-d s laɛqel-nsen, ruḥen ɣer tfekka n Maɛtub skerkeren-tt-id ɣer berra, dɣa yussa-d umejjay akken ad iwali tawaɣit yuɣen Maɛtub dɣa yenna-yas s taɛrabt uǧadermi-nni “ Rfed rebb-u, xellih imut, lkelb!”. Sɣur: Muccen.
Seg unejmuɛ-nni, inelmaden sufɣen-d yiwen n wulɣu i d-yewwten s leqseḥ deg udabu n FLN, yessawal daɣen ɣer tlilit s idis n imesbaniyen n lezzayer. Ulɣu agi bɣan ad t-ferqen di tmurt n iqbayliyen akken ad d-rren tiɣri i tin i d-yusan si tmanaɣt.
Fɣen-d si tseddawit ufan-d mass Maɛtub Lwennas yellan imiren d yiwen ger icennayen imḥaddiyen imeqranen di tmurt n iqbayliyen. Nnan-as ma yezmer ad ten-yessiweḍ ɣer L .N .Y akwed Micli, yeqbel ad ten-yessiweḍ, imi ayagi d tamsalt n nnif. Mass Maɛṭub, deg 4x4-ines, yesuter-asen kan yiwet n tɣawsa, yenna-yasen: “Ɣert-iyi-d ulɣu akken ad sɛuɣ tikti ɣef ayen yellan deg-s”.
Sersen-ten-id di tlata yid-sen si tkarrust, ifassen-nsen ɣef iqerrya-nsen. Dɣa Maɛtub yuẓ ɣer uǧadermi-nni yellan zdat-s akken ad as-yini s leɛeqel, acuɣer i bɣan ad ten-ḥebsen, yiwen deg iǧadermiyen-nni idegger-it-id s tdebbuzt-is yenna-y-as ad yali ɣer tkarrust-nsen. Masin akwed Mehdi di lawan-nni ssulin-ten ɣer daxel n Land Rover-nsen. Mass Maɛtub, seg wakken iwala ulac amsefham yid-sen, yuɣal ɣer deffir akken ad yali ɣer Land Rover-nni ula d netta, yiwen seg iǧadermiyen-nni irfed-d akalachnikov-ines yesmar fell-as 5 terṣasin xas akken mazal ifassen-is ɣef uqaru-y-is. Skerkeren-t ɣer daxel n tkarrust-nsen bran-as. Maɛtub yeɣli ger iḍaren n Masin, tafekka-s tettiqi d idim.
Maɛtub yeqqim di sbitar n Micli, Masin akwed Mehdi bwin-ten iǧadermiyen-nni ɣer lkazirna-nsen, imiren ɣer tin n lezzayer tamanaɣt. Aǧadermi-nni i t-yewten ur iɛedda di creɛ ar ass-a n wussan, d abeddel kan id as-bedlen amḍiq n uxeddim!
Akka i d Lezzayer n Cadli, n Nezzar, n Bumedyen d Buteflika…! D wigi akwed waṭas nniḍen is-yefkan i tmurt tiyita swayes ur tettnejbar ! D acu kan amezruy yezga-d d anagi, d netta ara ten-iḥasben…
Di 8 Tuber 1988 krent tmesbaniyin di lezzayer tamanaɣt, adabu n Cadli yesmar lbarud ɣef wegdud melba ceḥḥa, di tmurt n iqbayliyen urɛad slin lɣaci s wayen iḍran di lezzayer, d ibzizen n isallen kan iten-id-yettawḍen sya ɣer da. Ɣef aya inelmaden n tseddawit Lmulud At Mɛemar, nejmaɛen ass n Lḥed 8 tuber 1988 tameddit, akken ad tili tamurt n iqbayliyen deg umussu i d-yekren di lezzayer, acku aṭas n inelmaden iqbayliyen yekkin di tmesbaniyin-agi i yellan di tmanaɣt, sawḍen-d isallen n tmettant n waṭas n yelmeẓyen.
Fernen-d sin n inelmaden i wakken ad ruḥen ad awin ulɣu agi ad t-ferqen. Di tazwara, di temdinin n Larbaɛa Nat Yiraten (L.N.Y) akwed Micli (sin agi inelmaden d Masin Ferkal akwed Mehdi Siam).
Ɣran-as-t-id! Dɣa yenna-y-asen: “ fket-iyi-d merra ulɣuten yellan ger ifassen-nwen, ur ttaǧat ula d yiwen ɣur-wen! Akka ma yella kra ḥebsen-aɣ deg webrid, d nek i ɣef ara ad d-yuɣal llum mačči fell-awen. Acku nek zemreɣ ad d-selkeɣ iman-iw s yisem-iw d acennay, ma d kunwi ad yiwɛir fell-awen. Yerna ma yella kra gezmen-aɣ-d abrid imsaltiyen, init-d belli deg webrid kan i d-ḥebseɣ ɣur-wen, teddam-d yidi d imsebriden!"
Am akken is-icar Mass Maɛtub i teḍra yid-sen deg webrid. Ferqen ulɣu-nni di L.N.Y, imiren ṭfen abrid-nsen ɣer Micli, dɣa walan iǧadarmiyen ɣer sdat ad d-leḥḥun s Land Rover-nsen, seg waken tella yiwet n R4 zdat n tkarrust n Maɛtub, iǧadarmiyen ur zmiren ara ad asen-gezmen abrid, ǧan-ten ɛeddan maɛna din din dewren-d, ḍefren-ten-id s deffir, dɣa di lawan-nni Mass Maɛtub yettɣawal akken ad yaweḍ ɣer Micli uqbel ad ten-ṭfen. Seg wakken id d-heggan iman-nsen ad ten-id-wten s rṣas si ṭṭaq, Mass Masin yenna-yas i Maɛtub :“Ilaq ad neḥbes a Lwennas, hatenah sufɣen-d kalachnikov-nsen si ṭṭaq.” Dɣa yeḥbes Lwennas.
S lɣerḍ-nsen, iǧadermiyen-nni, cudden Masin akwed Mehdi s tɣumdin, ma d Maɛtub seg wakken lqayet tyita yuɣ, yeqqim di lqaɛa yettrejrij. Imi walan Maɛtub inezef, uɣalen wwin-ten ɣer sbitar n Micli. Mi iwḍen ɣer daxel n sbitar, iǧadermiyen-nni rsen-d s laɛqel-nsen, ruḥen ɣer tfekka n Maɛtub skerkeren-tt-id ɣer berra, dɣa yussa-d umejjay akken ad iwali tawaɣit yuɣen Maɛtub dɣa yenna-yas s taɛrabt uǧadermi-nni “ Rfed rebb-u, xellih imut, lkelb!”.
Sɣur: Muccen.


text:
La Description
regarder feuilleton Lqahwa inazourn séries Amazighs online séries Amazighs 2014 youtube Lqahwa inazourn
Mots Clés
feuilleton Lqahwa inazourn,feuilleton Lqahwa inazourn 2014,Lqahwa inazourn 2014,regarder Lqahwa inazourn 2014,voire feuilleton Lqahwa inazourn ,séries Amazighs Lqahwa inazourn 2014,Lqahwa inazourn youtube, episodes de Lqahwa inazourn 2014,Lqahwa inazourn 2014 dailymotion,feuilleton Lqahwa inazourn 2014 videos,acteurs feuilleton Lqahwa inazourn 2014,Lqahwa inazourn 2014 images


text:
Mi ara yekcem yiwen ɣer "Service Aux Affaires Multiculturelle" n Tɣiwant n Frankfurt am Main di tmurt n Lalman ad yaf sdat-s yiwet n tugna n yimaziɣen Ad d-nesmekti belli taɣiwant n Frankfurt am Main seg useggas n 1992 ar ass-a Ula d timsulta akked tɣiwant n Frankfurt am Main ssufɣen-d yakan aseggas n 1996 yiwen n usaru s tmaziɣt. Acuɣer ulac annect-a di tɣiwanin n tmura n Tmazɣa? A.A
s usenǧaq amaziɣ.
d nettat tettaru deg isalen-ines ama d tisɣunin ama d tibratin ama d ayen nniḍen
s tmaziɣt.
Mi ara yekcem yiwen ɣer "Service Aux Affaires Multiculturelle" n Tɣiwant n Frankfurt am Main di tmurt n Lalman ad yaf sdat-s yiwet n tugna n yimaziɣen
Ad d-nesmekti belli taɣiwant n Frankfurt am Main seg useggas n 1992 ar ass-a
Ula d timsulta akked tɣiwant n Frankfurt am Main ssufɣen-d yakan aseggas n 1996 yiwen n usaru s tmaziɣt.
Acuɣer ulac annect-a di tɣiwanin n tmura n Tmazɣa?
A.A


text: Kabyle(i) 1 Nekk Bulus yellan d amceggeɛ n Ɛisa Lmasiḥ s lebɣi n Sidi Ṛebbi, uriɣ-ed tabṛaț-agi i watmaten yellan di temdint n Ifasus i gumnen s Ɛisa Lmaṣiḥ. 2 Ṛṛeḥma d lehna a wen-d țțunefkent s ɣuṛ Sidi Ṛebbi baba-tneɣ akk-d Ssid-nneɣ Ɛisa Lmasiḥ. 3 Ad ițțubarek Sidi Ṛebbi, baba-s n Ssid-nneɣ Ɛisa Lmasiḥ, i ɣ-d-ifkan deg igenwan mkul lbaṛakat n Ṛṛuḥ iqedsen, s Ɛisa Lmasiḥ. 4 Yis i ɣ-d-ixtaṛ Sidi Ṛebbi uqbel a d-ixleq ddunit, iwakken a nili zdat-es d izedganen mbla lɛib. 5 Sidi Ṛebbi iḥemmel-aɣ, daymi i geqsed si zik s lebɣi-ines a ɣ-yerr d arraw-is s Ɛisa Lmasiḥ, 6 iwakken a t-neḥmed a t-ncekkeṛ ɣef ṛṛeḥma-s tameqqrant i ɣ-d-ifka s Mmi-s eɛzizen. 7 S lmut n Sidna Ɛisa i ɣ-d-icufeɛ Sidi Ṛebbi, s idammen-is yuzzlen i ɣ-țwaɛfan ddnubat-nneɣ; s wakka isbeggen-aɣ-d acḥal meqqṛet ṛṛeḥma ines 8 i d-issers fell-aɣ s tugeț yerna ifka-yaɣ-d lefhama ț-țmusni. 9 Sidi Ṛebbi isbeggen-aɣ-ed lebɣi-s yellan d lbaḍna, lemziya-nni i geqsed a ț-ixdem si tazwara s Lmasiḥ, 10 ara yessiweḍ ɣer lekmal-is di lweqt i gextaṛ : ad isdukkel ayen akk yellan ama deg igenwan ama di lqaɛa, seddaw lḥekma n Lmasiḥ. 11 S Ɛisa Lmasiḥ i ɣ-yerra Sidi Ṛebbi d ayla-s, am akken i t-iqsed si tazwara di lebɣi-ines, 12 iwakken nukni yessarmen di Lmasiḥ d imezwura, a neḥmed Sidi Ṛebbi ɣef tmanegt-is. 13 Kunwi daɣen mi teslam s lexbaṛ n lxiṛ i wen-d-yewwin leslak, tumnem s Lmasiḥ; dɣa Sidi Ṛebbi iḍbeɛ-ikkun s ṭṭabeɛ-ines yellan d Ṛṛuḥ iqedsen i gewɛed a wen-t-id yefk. 14 Ṛṛuḥ iqedsen d aɛeṛbun n lweṛt-nneɣ, alamma yewweḍ ɣer lekmal-is leslak n wid akk yextaṛ Sidi Ṛebbi. A neḥmed ihi Sidi Ṛebbi ɣef tmanegt-agi-ines ( lɛaḍima-s). 15 Daymi mi sliɣ s liman-nwen yeṛsan di Ɛisa Lmasiḥ d wamek i tḥemmlem wid akk i gextaṛ Sidi Ṛebbi, 16 kull ass țḥemmideɣ rennuɣ Sidi Ṛebbi ɣef ddemma-nwen, țțadreɣ-kkun-id dayem di tẓallit-iw 17 iwakken Sidi Ṛebbi, Illu n Ssid nneɣ Ɛisa Lmasiḥ yellan d bab n tmanegt, a wen-d-yefk s Ṛṛuḥ iqedsen tamusni d lefhama s wayes ara t-tissinem akken ilaq; 18 a wen-ildi leɛqel iwakken aț țfehmem d acu n usirem i ɣer wen-d issawel, d acu n lbaṛakat timeqqranin i ghegga i wid yumnen yis; 19 aț-țwalim tazmert-is tameqqrant i ɣ-d-ibeggen i nukni s wid yumnen yis. 20 Tazmert nni i d-ibeggen s Ɛisa Lmasiḥ, mi t-id-yesseḥya si ger lmegtin, yerna yesɣim-it ɣer tama-s tayeffust deg igenwan iwakken ad yeḥkem, 21 sennig igelliden meṛṛa n ddunit, sennig imdebbṛen ț-țnezmarin, sennig tgeldiwin akk-d yismawen meṛṛa yellan mačči kan di lǧil-agi meɛna ula di lǧil i d-iteddun. 22 Sidi Ṛebbi yerra kullec seddaw iḍaṛṛen n Lmasiḥ, yerra-t daɣen d aqeṛṛuy n tejmaɛt n imasiḥiyen 23 yellan d lǧețța n Lmasiḥ; deg-s i gețțili yerna d nețța i d kullec di ddunit meṛṛa.


text: Kabyle(i) 12 Syenna nṛuḥ ɣer temdint n Filibus, illan țamdint tamezwarut n Masidunya i gesteɛmeṛ Ṛuman; nesɛedda kra n wussan dinna. 13 Ass n westeɛfu, neffeɣ si temdint nṛuḥ ɣer rrif n wasif, nɣil a naf amkan anda țnejmaɛen i tẓallit. Nufa dinna kra n tilawin nnejmaɛent, neqqim iwakken a nemmeslay yid sent. 14 Tella dinna yiwet n tmeṭṭut isem-is Lidya n temdint n Tyatir, teznuzu lkețțan azeggaɣ ɣlayen; ț-țameṭṭut iḍuɛen Sidi Ṛebbi. M'akken i d-tesmeḥsis, Sidi Ṛebbi yeldi-yas ul-is iwakken aț-țerr ddehn is ɣer wayen i d-yeqqaṛ Bulus. 15 Mi tețwaɣḍes deg waman nețțat d wat wexxam-is, teɛṛeḍ-aɣ, tenna-d : ma twalam umneɣ seg ul-iw s Sidi Ṛebbi, eyyaw aț-țesɛeddim kra n wussan deg wexxam-iw. Dɣa teḥreṣ-aɣ iwakken a nekcem.


text:
Orcalim
Orcalim neɣ Jerusalem d tamanaɣt n tmurt n Israyil, bɣan-tt daɣen Ifalesṭinyen s tmanaɣt n tamurt-nsen, qqaren-as s tɛebrit ירושלים (Yerucalayim), s teɛrabt Al Quds neɣ Orcalim Al Qods. I tamdint-agi azal ɣur ladyan aṭas.
Amezruy[beddel]
Imaziɣen, agellid-nsen n zik, Cocenq (win yuɣalen d ferɛun n Maṣer) yekcem tamdint almi yella deg-s ugellid Reboam.
Ajjed[beddel]
D tamdint i yesɛan azal ameqqran ɣur udayen axaṭar yella g yes aẓekka n Sliman yegra-d gi-s el ḥiḍ qqaren-as Ḥiḍ n imeṭṭi. Yerna tesɛa azal ameqqran ɣur inselmen axaṭar yella deg-s Jamaɛ n Aqṣa y d yessali Brahim ; ɣur imasiḥiyen axaṭar dinna i yemmut Ɛisa.


text:
Tamasiḥit
Tamasiḥit niɣ Tamettumsa d ajjed iy deg ttamnen medden belli Ṛebbi d yiwen, iṣobb ɣer medden s wedmaw n bnadem: Yeccu (Ɛisa). Imasiḥen (Imettumsen) ttamnen belli Yeccu ur yesɛi ara baba-s : ilul ala seg yiwet n tmeṭṭot (Meryem) s tezmert n Rebbi. Imasiḥen ttamnen belli Yeccu (Ɛisa) d Elmasiḥ ay ad isellken Udayen d ad yexelq tamurt n Israyil tameqqrant, ɣas akken ur yexdim ara akk tiɣawsiwin agi, nutni ttamnen belli a d-yuɣal tikkelt nniḍen akken a tt-yexdem.
Imasiḥen umnen di Adlis Uɣris (iqedsen) neɣ Abenǧil (Inǧil), ayen isɛan tira s tɛebrit d tira s Tegrigt.
Tisuqilin n Yinjil ɣer tutlayt Tamaziɣt[beddel]
Ttwagent (ttwaxedment) aṭas n tsuqilin n Yinjil s tutlayt Tamaziɣt, s tintaliwin am Tamaziɣt Tarifit, Tamaziɣt Tacelḥit, d Tamaziɣt Taqbaylit.
Tasuqilt n Yinjil s Tmaziɣt Taqbaylit tella da:
Injil s Tefṛansist - Tamaziɣt Taqbaylit.
Llant tsuqilin Timaziɣin n:
- Arkawal Azayku (Ancien Testament).
- Arkawal Amaynu (Nouveau Testament).
- Izlan n Dawud (Psalms)...
Umuɣ n tsuqilin Timaziɣin n Yinjil: Arkawal Azayku d Warkawal Amaynu[beddel]
- Arkawal Amaynu (Nouveau Testament), s usekkil Alatin neɣ da, d s usekkil n Tifinaɣ, d s usekkil Aɛrab
- Arkawal Amaynu (Nouveau Testament) s Tmaziɣt Tacelḥit s usekkil Alatin neɣ da, d s usekkil n Tifinaɣ, d s usekkil Aɛrab


text:
Seg wass-mi i teffeɣ Fransa, tamurt n yiqvayliyen teɣli ddaw laɛnaya n lvaṭel n tmurt n Lezzeyer. Si 62 ar ass-a ur tessin ass amellal, ur tufi avrid n tafat. Ass-mi i s-terveḥ i wul, tamurt n yiqvayliyen tbedd ɣef yiman-is, s tugdut i S nnif d tirrugza akked levɣi n tellili i yettqaval weqvayli tasartit n Lezzayer taɛravt-tineslemt i yevɣan ad tessekcem Tamurt n Yiqvayliyen di lqalev n tmura n taɛravin. Gar imeɣnasen iqvayliyen yugin tasartit-agi n ddel d lvaṭel, tasartit n nnker, yella Kamal Cetti i ittwaḥebsen seg wass n 3 di Magu iɛeddan ar ass-a. ɣef waya i d-nger tiɣri i yiqvayliyen d wid akk yumnen s teɣlist, tilelli, tugdut akked izerfan n wumdan ad d-fken afus i wakken ad as-d-serḥen i gmat-neɣ Kamal Cetti amaɣnas n tlelli, s ustenyi n tnefalant-agi. Tudert i Tmurt n Yiqvayliyen, tudert i yiqvayliyen. http://www.petitions24.net/pour_la_liberation_de_kamel_chetti Tadukli Talmanit Taqvaylit
tesedduy timetti-s. Maca Adavu azzayri warǧin iqvil tikli n waqvayli, warǧin iqvil aqvayli akken i yella.
Seg wass-mi i teffeɣ Fransa, tamurt n yiqvayliyen teɣli ddaw laɛnaya n lvaṭel n tmurt n Lezzeyer. Si 62 ar ass-a ur tessin ass amellal, ur tufi avrid n tafat.
Ass-mi i s-terveḥ i wul, tamurt n yiqvayliyen tbedd ɣef yiman-is, s tugdut i
S nnif d tirrugza akked levɣi n tellili i yettqaval weqvayli tasartit n Lezzayer taɛravt-tineslemt i yevɣan ad tessekcem Tamurt n Yiqvayliyen di lqalev n tmura n taɛravin.
Gar imeɣnasen iqvayliyen yugin tasartit-agi n ddel d lvaṭel, tasartit n nnker, yella Kamal Cetti i ittwaḥebsen seg wass n 3 di Magu iɛeddan ar ass-a.
ɣef waya i d-nger tiɣri i yiqvayliyen d wid akk yumnen s teɣlist, tilelli, tugdut akked izerfan n wumdan ad d-fken afus i wakken ad as-d-serḥen i gmat-neɣ Kamal Cetti amaɣnas n tlelli, s ustenyi n tnefalant-agi.
Tudert i Tmurt n Yiqvayliyen, tudert i yiqvayliyen.
http://www.petitions24.net/pour_la_liberation_de_kamel_chetti
Tadukli Talmanit Taqvaylit


text:
Agarsafen ( Iguersafène )
Agarsafen , s tutlayt n tafransist ''IGUERSAFENE'', d taddart i d-yezgan deg umalu n ukfadu, di tɣiwant n at yeǧǧar i d-yezgan deg usamar n temdint Tizi Wezzu, di tlemmast n wakal-is i d-tella tɣiwant.
.Tebɛed azal n 70 i kilumitren ɣaf temdint n Tizi Wezzu, azal n 25 ikilumitren ɣaf temdint iɛeẓẓugen, aɛlayet ɣaf yilel azal n 890 n lmitrat, ɣur-s ugar n 4 000 imezdaɣ.
Aẓar n yisem Agarsafen
Taddart n wagarsafen tezga-d ger sin isaffen :
.Asif n at Ḥendis i d-yettawin seg usamar ar wenẓul,
.Asif n Lɛebd n lɛali i d-isubben deg ugafa ar unẓul,
.Sin isafen-agi mlalen deg unẓul n taddart, deg at Ḥendis, yeffeɣ ar wasif usardun.
Aẓar n wawal Agarsafen
Agarsafen d isem i d-yussan di sin wawalen : “Ger akk d Isaffen”, di sin wawalen-agi i
d-yeffeɣ yissem n taddart “Agarsafen’’.
Tuddar i as-d-yezzin
Agarsafen, zzint-as-d sdis (06) n tudrin am umeqlas.
.Si tama n usamar-anẓul : tella taddart n At Eica akk d taddart n Yeɣrayen.
.Seg umalu : tella taddart n Tifrit at umalek akk d taddart n Buɛwan.
.Si tama n wunẓul : tella taddart n Yiɣil n Bukyasa.
.Seg n ugafa-asamar : tella taddart n Mḥaga.
Idarma akk d yismawen n twaculin n taddart
Taddart n wagarsafen, ɣur-s 37 n yismawen n twacult, tebḍa ɣaf semmus (05) idarma : Imarjanen, At Urabaḥ, Ibaxucen, Iqessuyen, Iẓeniɛen, yal adrum ad naf deg-s ugar n ukuẓ (04) n yisemawen n twacult :
Adrum n Imarjanen
Deg-s, At wakli, Ibessa, At bubuḥ, At Wuccen, At muḥand, At imuhub d At aḥmidan.
- At wakli ; s tefransist (Akli, Aklil, Akmoun)
- Ibessa ; s tefransist (Bessas, Hemmache, Farhah)
- At bubuḥ ; s tefransist (Bouabba)
- At Wuccen ; s tefransist (Ouchène)
- At muḥand ; s tefransist (Amimer)
- At imuhub ; s tefransist (Saïchi)
- At qasi wesɛid ; s tefransist (Sahed, Kanès)
- At aḥmidan ; s tefransist (Hammidi)
Adrum n at Urabaḥ
Deg-s, At urabaḥ, At uqasi d At ucelhab.
- At urabaḥ ; s tefransist (Raâb, Hemrani)
- At uqasi ; s tefransist (M'hennache)
- At ucelhab ; s tefransist (Chellah)
Adrum n Ibaxucen
Deg-s, At lmeseud, At uyaḥya, Iḥedducen, Iḥeddaden, At mraḥ d At mḥend.
- At lmeseud ; s tefransist (Messaoudène, Messaoudi)
- Iḥedducen ; s tefransist (Heddauche, Haddou)
- Iḥeddaden ; s tefransist (Heddad)
- At mṛaḥ ; s tefransist (Amrane)
- At mḥend ; s tefransist (Mane, Mohelbi)
- At uyaḥya ; s tefransist (Bakour, Bakouche)
Adrum n Iqessuyen
Deg-s, Iqesuyen.
- Iqesuyen ; s tefransist (Kessouar, Kassouri, Kessous)
Adrum n Iẓeniɛen
Deg-s, Iẓarriwen, At umeẓyan, At qasi.
- Iẓarriwen ; s tefransist (Zérioul, Zérifi)
- At umeẓyan ; s tefransist (Mezine, Mezini)
- At qasi ; s tefransist (Kessal, Kaïs)
- At bṛahem ; s tefransist (Brahmi)
- At Lḥusin ; s tefransist (Lahouazi)
- Tella daɣen twacult n Zenine.
Amezruy n taddart
1.Send tagrawla n 54 :
Si zik ar ass-a taddart tebna s isuḍaf, ad d-naf tesqamut n taddart d nettat i yettḍebbiren, deg-s ad d-naf Lamin d ṭṭemman, yal adrum ad yesɛu ṭṭamen-ines, d nutni i iferrun timsal gar imezdaɣ, tasqamut n taddart neɣ akken i as-neqqar ass-a « imɣaren n taddart », d nettat i d-ajgu n waɛrur n taddart.
Zik imezdaɣ n taddart mmugren lhif n ddunit s lxedma n tmurt, tibḥirin d lmal, imezdaɣ n taddart ddukulen akken ad tifsus teɛkemt fell-asen, am win yesɛan am win ur nesɛi, imezdaɣ yettili-d leqder gar-asen, ttilin isuḍaf iten-yesɛedlen akken llan.
Di tlata n tɣemmar n taddart ad d-naf mazal ar ass-a iɛessasen bedden d inigan n yal tallit, d ssellaḥ i iɛussen taddart, mazal ar ass-a lɣaci ttqadaren imukan-agi, di tama ufella n taddart ad d-naf aɛessas n Txerrubt, di tlemmast n taddart aɛessas n Teẓrut, di ṭṭerf n taddart Sidi Ḥendris.
Si zik imezdaɣ n taddart tteklen kan ɣef yiman-nsen, d wayen yexdem ufus-nsen, mazal lǧarra n tesyar n waman tiden s wayess ẓẓaden irden, d tisyer xedmen imezdaɣ n yimern-nni s ifassen-nsen, ad d-naf deɣaen lǧarra n lemɛansrat n zzit, tiden xedmen imezdaɣ n yimiren-nni s ifassen-nsen, tell aula d lǧarra n l’fur anda i d xedmen lqarmud, iqermud s-wayess qqarmeden akk yixxamen n taddart.
Tulawin n taddart ula d nunti ttikint di lebni n yixxam-nsent ɣer yidis n yirgaz, ttikint di lebni n taddart ɣer yidis n yirgazen.
Taddart si zik tebges i kullec, imezdaɣ-is zgan dduklen iwayen akk i as-nilaqen, Asmi d-yeffeɣ ad bnun aɣarbaz di taddart, win id sbedden d amray akken ad t-yebnu, yugi, imi abrid ur yewwiḍ ara ɣer taddart, yenna-asen : aɣarbaz-agi ur txeddemɣ ara anda ur tettaweḍ ara sselɛa-w, ddmen imezdaɣ n taddart ṭṭfen di yiwen n rray, ad ad-ssiwḍen sselɛa-nni d nutni ɣer umkan, syinna Arumi-nni yeqbel akken ad t-yebnu.
2.Di tegrawla n 54 / 62
Taddart n Wagarsafen d taddart yekren mgal Afransis di ssaɛa tamenzut asmi tekker tegrawla. Ḥekkun-d ɣef Bukeffus d yiwen umezdaɣ yefɣen ɣer umadaɣ mgal Afransis deg useggas n 1928, asmi yettwaṭṭef wwint ɣer lḥebs n Kayan, dinna i yemmut.
Asmi tendeh tegrawla n 54 imezdaɣ n taddart terra i teɣri n Lmuǧahidin, tekker mgal lemḥella n Ufransis, tugi ad as-teknu i uzeglu-ines, ḍeffren atmaten-nsen yefɣen s adrar, amur ameqran deg-sen ur ɛeddan ara 30 n yiseggasen.
Taddart tuɣal d axxam n Yimjuhad, syinna i yettɛedday kullec, tagulla, isallen, d ayfi lemḥella n Ufransis tessers-d lḥers d lɛessa meqren ɣef taddart-a.
Lqayed d laḥkum Afransis yeḥres imezdaɣ id yeqqimen akken ad alsen, ad ddun yid-s, maca xas akken alsan, alsan i lfayda n Lmuǧahidin, imi Imjuhad d widen d ikeččmen sya ɣer da ar taddat xas akken tella Lka sdaxel n taddart, maca widen akken yelsan ttɛassan ɣef widen yeffɣen d Imjuhad. Asmi agad-nni yelsan ugaden ad ttewkecfen, nnan-asen Yimjuhad ad ddum yid-sen uqbel ad asen-ifiq Ufransis. Fɣen taddart qqimen-d deg-s ala imɣaren , tilawin akk d igardan. Azekka-nni Afransis yejjemɛ-d imezdaɣ d-yeqqimen, ttxemmimen amek ara asen-xedmen.
Amennuɣ n qennic d win yefkan tiɣrit i lmeḥella n Ufransis, ayen yeḍran ass-nni mačči akken id as-yenwa ad as-teḍru, yefhem akken imezdaɣ n taddert-agi ffɣen-as afus ddan d Yimjuhad, Afransis yejmeɛ lɣaci n taddart ɣer umkan iwumi qqaren ALMA, ggren-ten ɣer sdaɣel n uɣarbaz akken ad ten-ssarɣen, iḥun Rebbi aya ur d-yeḍri ara, dɣa wwin 65 n yergazen d imeḥbas, di lḥebs n wa ɣer wa, alarmi d sebḥen di Barwagiya. Widen d-yeqqimen amur ameqran deg-sen d tilawin d igerdan, yessufeɣ-iten Ufransis si taddart dɣa sserɣen-tt, aya yeḍra ass n 4 décembre 1957.
Deg usefru-yagi n Tedaḥmant, d tamezdeɣ n taddart-a, ad nwali deg-s amek lemḥella n Ufransis yessreɣ Taddart :
Asefru n Nna Wenisa Tadaḥmant
Nekk ul-iw yugi ad yettu
Lbaṭel iyi-tga Fransa
Teqqes-iyi tuqqsa n uzrem
Deg wul-iw teǧǧa ccama
Asirekyi amezwaru
Xdmen-aɣ-id lqewwa
Neffeɣ-d ɣef lxemsa n ssbaḥ
Lqahwa ur neswi ara
Neffeɣ-d s iɣil urẓu
Ihedreɣ-d lyuṭna
Ihedder-aɣ-d ur nefhim ara
Aɛlaxater ur neɣri ara
Yessfehm-aɣ-d Uqbayli
Yenna-d ad ttɛeddim s Alma
Nruḥ neqqim deg yifeǧǧi
Fell-aɣ tekkat lahwwa
Irgazen ruḥen d lesdur
Lxalat deg ttnasfa
Tekker laṭak i Qennic
Nɣan-asen-id lyuṭna
Trefd-it-id likupṭir
Ssersent i tala n wadda
Wwin-d lgaz d uceṭṭub
Ad aɣ-sserɣen d tama
At Rebbi zzin-d ɣef rrif
Xas caɛlen-tt nettat tensa
Mi d-yeɣra Muḥend Ulḥaǧ
Muḥend Ulḥaǧ Ibessa
Yeɣra-as-id i tḥaǧet
A yemma awiten d tama
A setti ddaklemt s axxam
Ruḥemt ur farqemt ara
Ṭṭlam yaɣli-d fell-aɣ yiḍ
Lɣaci ur yettwali ara
Newweḍ s iɣil urẓu
Nufa lɛeskar yeqwa
Yella Taher Iqessuyen
D amusebbel ɣef tewra
Ihder-asen s trumit
Yegga-d abrid nɛedda
Hudden taxxamt n txarrubt
Netta yettbabba-d ijga
Nruḥ mi newweḍ s axxam
Nufa tawaɣit teḍra
Xeḍlen rreẓq d leɣber
Tadyant i aɣ-tegga Fransa
Ttnaɣen ɣef Lzzayer
Lzzayer ur tt-wwin ara
Lzzayer wwin-tt yemjuhad
S idammen n ccuhada
-Wenisa Tadaḥmant-
Ur nezmir ara ad d-nini s imeslayen, tiɣrit yessers Ufransis deg yimezdaɣ n taddart-a, akk d taɛkemt ɛebbant tlawin-is, dayen ur d ttfakan imeslayen, mazal ar ass-a cwami n uɛekkaz Afransis, akk d cwami n tegrawla, lɣaci n taddart ruḥen tt-nemḍaren si taddart ar tayeḍ, akken alarmi d asmi tefra tegrawla. Asmi tefra imezdeɣ n taddart uɣalen-d ɣer taddart-nsen akken s leǧruh n tegrawla, ufan-d taddart yečča-tt uhicur d inijjel, ixxamen-is uɣalen d ixarban, aɣlin, yessaɣlin lemḥella n Ufransis, cwami n aressas d dduxan n tegrawla yessebrek izenqan-is, timest tessraɣ tizemrin d tneqlin d yal d aseklu yellan deg-s, kra deg-sen qquren beden d isɣaren.
Xas ma ufan-d taddart tuɣal d amadaɣ, xas ma ixxamen-nsen ur d banen ara deg yinijjil d uhicur, xas ma leǧruḥ n tegrawla mazal qqazen deg wulawen-nsen, xas ma tagrawla tessegra-d degsen tuǧǧal d igujilen maca imezdaɣ n taddart begsen afus deg ufus, argaz, tameṭṭut s-bedden taddart-nsen, bnan ixxamen-nsen, uɣalen zedɣen-tt.
Tegrawla teǧǧa-d imeṭṭawen d leḥzen, teǧǧa-d tuǧǧal d igujilen, teǧǧa-d cwami deg yimecṭaḥ d imeqranen. Imezdaɣ ttnadin ansi ara asen-d-yekk kra, ulac, uɣalen begsen afus deg ufus cemmren iɣallen-nsen, ssulin ixxamen-nsen. Di lawan-nni imezdaɣ n taddart bnan timeqbert d azamul n leqder i ccuhada yeɣlin ɣef timunnent n tmurt n Lzzayer .
Ad d-naf deg yisefra-agi n tlawin n taddart, lḥif iɛeddan ɣef imezdaɣ n taddart sumata :
- Iyi-iɣaḍen d mmi
- Iruḥ yeǧǧa-d abernus-is
- Ḥewwes-aɣ-d axxam n “refuge”
- Ur d-ufi tamtilt-is
- A yemma yelha “le courage”
- Yeǧǧa-am-d ttarix-is
- Iɣaḍ-iyi mmi ameɛzuz
- Iruḥ yeǧǧa-id lbista
- Ḥewwes-aɣ-d axxam n “refuge”
- Ulac iwumi d-zga
- A yemma yelha “le courage”
- Tag-i d lgirra
--Taɛejjuṭ--
- A wi ḥedren i « l’attaque »
- Ddaw at Tewwurt
- Yeṭaki Rabaḥ at Urabaḥ
- D netta i yesnen tamurt
- Saḥḥit i Wagarsafen
- Fɣen-d argaz tameṭṭut
- A tamɣart mmi-m yemmut
- Idammen-is ur mḍilen ara
- Mmeḍlen-t lǧunud deg yiḍ
- Deg uzal ugaden Fransa
- Ma ẓriɣ-t-id ar d mxelleɣ
- Ma qqimeɣ d mmi n tasa
- A tamɣart mmi-m yemmut
- Idammen-is ur mḍilen
- Mmeḍlen-t lǧunud deg yiḍ
- Deg uzal ugaden Irumyen
- Ma ẓriɣ-t-id ar d mxelleɣ
- Ma qqimeɣ d mmi aɛzizen
- Lɛeslama-nsen i yimjuhad
- I d-yekkan Tigerwin
- S ufella alsan-d ibrenyas
- Ar sdaxel dlen-d tiḥzamin
- Lgirra ad tefru am ass-a
- Ad nawi tiɛellamin
. . Lɛeslama-nsen i yimjuhad
- I d-yekkan Tala ufella
- S ufella alsan-d ibrenyas
- Ar sdaxel dlen-d lbumba
- Lgirra ad tefru am ass-a
- Ad nawi drapu s lahna
--Nna Faḍama--
- Lɛeslama i yimjuhad
- Anda llan Wagarsafen
- Iceggeɛ-asen-d Aɛmiruc
- Di seɛɛa ad mlilen
- Xedmen lumbiskad
- Ɣeḍlen lkumba Irumyen
- Aɛmiruc yezga-d yefraḥ
- Di taddert n yimjahden
- Lɛeslama i yimjuhad
- Imi d Agarsafen merra
- Iceggeɛ-asen-d Aɛmiruc
- Ad mlilen di ssaɛa
- Wwḍen xedmen lumbiskad
- Ɣeḍlen lkumba Fransa
- Aɛmiruc yezga yefraḥ
- Di taddert n zzuɛama
- Wer neḥdir wellah ar yertaḥ
- I laṭak n tenɛimin
- Yeṭṭaki Cellaḥ Muḥend
- Bu laɛyun tiberkanin
- Yeɣḍel lkumba alarmi tfuk
- Yegga lkuraj I tudrin
- Yeɣli Muḥend Ucelhab
- Anwa ara iqelben ikumya
- Tarbaɛt-is ḥeznen irkel
- Ugin ad ččen lmakla
- Iɣaḍ-iyi umkan-is
- Imi ur yesɛi ddarya
--Nna saḥra--
3.Seg wasmi tefra ar ass-a :
Imezdaɣ n taddart lḥif ɣef lḥif, xas akken tefra mazal laɛtab yeskarkiriten, maca ẓran ala tadukli akk d tegmat ara ten-yessufɣen d lḥif ttidiren, begsen argaz tameṭṭut, yal wa s wayen yezmer, yal wa akken yessen. Taddart ssulin-tt warraw-is , ciṭuḥ, ciṭuḥ, tettali taddart tettuɣal am zik-is, s tdukli n yimezdaɣ tebda tettifsus taɛkemt. Deg useggas n 86 tecɛel trisiti.
Di tallit-nni n rrebreb imezdaɣ n taddart ɛussen ɣef lḥerma-nsen, kkren mgal n rebrab, dduklen am yiwen. Deg useggas n 98 taddart tessekcem aman s ixxamen, tessenqes taɛkemt i tmeṭṭut. Imezdaɣ n taddart ur arǧin ara adabu akken ad ssalin taddart, imi isurifen akk i gren, d asaḥnunef d uzuɣer, urǧin id qqḍan taɣewsa-nsen, begsen am akken uɣen tannumi, wa s udrim-is, wa s yiɣil-is wa s tektiwin-is, xedmen « un musée » d tajmilt i ccuhada, d yemjuhad, d tuǧǧalt, akken yal tasuta ad t-id aff , akken tasuta i tayed ad teẓẓer laɛtab sɛeddan imezdaɣ n taddart di tallit-nni n tegrawla n Ufransis, d win ara d yeqqimen d inig n yal tallit i yal tasuta. Arnan bnan timeqbart anda ara meṭṭlen akk imezdaɣ n taddart. Deg useggas n 2001 arnan uzlen skecmen-d tilifun ɣer taddart.
Leqdic mačči d win iḥebsen, di yal tallit, iɛeggalen n tesqamut n taddart tqeddec deg usnerni d usegmu d ucebbaḥ n taddart, ad dnaf tasqamut n taddart, tuzzel akken ad d-ssekcem Lgaz, tufa-d ttawil i yiḍumman n taddart, texdem « une place public » di tlemmast n taddart, tseggem iberdan-is.
Leqdic mazal yettkemmil, s laɛnaya n tesqamut n taddart d imezdeɣ-is. Ugar n 50 n yiseggasen-aya seg wasmi tefra tegrawla, mazal taddart tbedd, tuɣal am aḥriq ijeǧǧigen, aya s laḥmala i ttḥemlen warraw-is, fkan-d tazmert-nsen, adrim-nsen, akud-nsen, tiktiwin-nsen akken ad tt-bedd taddart lebda, xas ma tegrawla tesnegrit, maca aḥyan-tt-id warraw-is.
MESSAOUDENE Fahim
04 mars 2012
__________________________________________________________________
IGUERSAFENE, Un Village de 99 Martyrs ; Un Village, Un Symbole.
___________________________________________________________________
Agarsafen, Ussan n teqbujt n umaḍal 2014
Agarsafen, 13 di yulyu 2014
Ussan n teqbujt n umaḍal 2014
Skra kkant temliliyin n teqbuct n umaḍal, ilmeẓyen n taddart ttemlilin deg umkan-a akken ad wali timlilit n yal ass. Amur ameqran ttasen-d ɣer da. Llan wiyaḍ ttnezzihen di leqhawi, d yexxamen, imi taddart meqret ɣur-s ugar n 4000 n yimezdaɣ.
Agarsafen, 13 07 2014, akken kan tebda temlilit n Llalman akked Arjuntin
13 07 2014
IGUERSAFENE, Timlilit d yimedyazen n taddart di tedwilt n Radyu tis snat
Agarsafen
9 / 12 / 2013
Timlilit d yimedyazen n taddart di tedwilt n Radyu tis snat, di tedwilt i d-ihegga Mas Kamel si mohemmed,
Ass n 9 / 12 / 2013, i lmend n tejmilt i d-yellan di taddart akk d usmekti n 4 / 12 / 1957, ass deg-i terɣa taddart,
Anda Afransis yessufeɣ imezdeɣ-is ttnemḍaren si taddart ar tayeḍ akken-nni alarmi d asmi tefra tegrawla.
----------------------------------------------------------------------------------------------------------------------
Agarsafen, Taddart Zeddigen
Agarsafen & Isallen / Iguersafène & news
Sem, 13 di yunyu 2014
Agarsafen, Taddart Zeddigen
Dayen yesefraḥen aṭas mi ara kecmeɣ taddart-iw, AGARSAFEN, d taddart d-yezgan deg umalu n teẓgi n UKFADU, tebɛ-d ɣef temdint Tizi wezzu azal n 70 ikilumitren, ɣur-s ugar n 4000 n yimezdaɣ.
D taddart tagrawliwt, d taddart yessreɣ Ufransis ass n 4 di duǧember 1957, anda lemḥella n Ufransis yessufeɣ imezdaɣ-is ttnemḍaren si taddart ɣer tayeḍ akken allarmi d asmi tefra tegrawla, d taddart deg-i iɣlin 99 n yimeɣrsen ɣef timunnent n Lzzayer.
Taddart-nneɣ tecbeḥ s warraw-is, s tdukli n yimezdeɣ-is, s tayri i ten-icudden ɣer ɣur-s, yalwa s wayen i umi yezmer, wa yefka-d kra si texriṭ-is, wa yewwet s yiɣil-is, yefka-d tazmert-is, wa yefka-d tikti-s, wa yefka-d rray-is, yal wa swayen yesɛa, yal wa s wayen yezmer yal wa s wayen yessen.
Ar yidis n yirgazen, llant daɣen tlawin iqeddcen d tama n wargaz, d tameṭṭut d-yekkren d tamezwarut ɣer ucebbaḥ n taddart, tulawin beggesent ula d nunti.
Iɛeggalen n tesqamut iqeddcen ɣef taddart d wid yettazzalen sbaḥ meddi, d wid iqeddcen ɣef taddart war iḍes, war asgunfu, bedden, sbedden ccan n taddart.
Imezdaɣ n taddart, aladra ilmeẓyen, urǧin smeɛẓegen i teɣri d ggren iɛeggalen n tesqamut n taddart, am tyuga igerzen, yal ass wejden akken ad xedmen.
Ula d igerdan ttikkin, ḥemmlen ad ikin deg lxedma d-yettilin, aladra ayen akk fsusn fell-asen, ttawin-d amedya ɣer imeqranen iqedcen, acku azekka d nnuba-nsen ula d nutni ad refden taddart-nsen.
Ɣer wa akk, ad d-naf tiddukla tadelsant ALMA, n taddart, tqeddec deg waḥric n yidles s umata, ad d-naf tettheggi-d timliliyin ɣef teɣzi n useggas, war ma nettu tiddukla ALMA-VERT, tinna iqeddcen ɣef useḥbiber ɣef twennaḍt, d ugama. War ma nettu aḥric n waddal, ad d-naf ilmeẓyen tt-heggin-d timzizzelt n ddabex n uḍar yal anebdu, d timliliyin n tegmat akk d tdukli.
Leqqdic akken ma yella yettili-d s wafus n yimezdaɣ merra, am yirgazen, tilawin, d inaẓuren-is, d icennayen-is,d s wid-nni yiɣran d wid-nni ur neɣri. Iɛeggalen tesqamut n taddart d nutni id ajgu n waɛrur n taddart, syissen i tbedd taddart, d nutni i yettjerriden isuḍaf yesdukklen akk taddart, akken imezdaɣ merra ad idiren deg yiwen uswir, s ddaw n yiwen uzref, am wid yesɛan, am wid ur nesɛi.
Iɛeggalen n tesqamut d nutni i yesseḥbibiren ɣef lḥerma n taddart d yimezdaɣ-is, d nutni i iferrun imsal gar imezdaɣ, d nutni i yessexsayen timess n ccwal yecɛalayen gar imezdaɣ. Timsal ferrun-tent s wawal war ma wwḍent ɣer teɣdemt.
Leqdic ɣef taddart yella yal ass, tikkelt-a iɛeggalen n tesqamut n taddart, kkren ad sizedgen taddart, iberdan-is, izenqan-is, nnig wayen akk xedmen iseggasen yezrin, arnan aseggas-a kkren ileqdic mmeqren, ssulin-d lsas n tzeqqa i taddart n 4 yeswiren, ssulin-d lsas n wannar n umeraḥ i igerdan, ɛewden i lebni n tliwa akk n taddart, ssulin-d lsas n umkan n ufran n yiḍumman ( centre de tri ), teldi tazeqqa n ugarnet i lfayda n yilmeẓyen n taddart, unuɣen d-yernan cbaḥa i taddart di yal tiɣmert, arnan heggan-d ' « une pépinière »
Tulawin si tama-nsent kkrent berzent timqebrin, leḥwari n taddart, yal lḥara nnḍent-tt tlawin tt-izedɣen, tabɣest sɛant waḥdes, d ifadden ur nɛeggu.
Ass-a taddart tuɣal d tacemmaɛt, s wunnuɣen di yal tiɣmert, s cbaḥa n lebni n tliwa-s, s tezdeg n yizenqan-is. Aya akk s lebɣi n warraw-is iqedcen war ɛeggu, yesseḥbibren fell-as yal ass.
Ayen akk yessefraḥen d tadukli n yimezdaɣ, d tadukli ɣef yiwen yiswi, d iswi d igennin icerrigen gar imezdeɣ n taddart, d iswi d iẓeṭṭen tagmat gar lɣaci, d iswi izerɛen tayri deg wulawen n yimezdaɣ, d iswi d-yeslalayen afray n telsawit di tmetti n wass-a.
Tansa n Talsa
-------------------------------------------------------------------------------------------------------------
IGUERSAFENE, Un village propre
-------------------------------------------------------------------------------------------------------------
Iguersafène, Village propre 2014
Iguersafene, Les jeunes travaillent pour faire un petit jardin au milieu du village
Iguersafene, Les peintres du village
Iguersafene, le petit jardin
......................................................................................................................................
Tajmilt i Sliman Raɛab, ameɣras n tefsut taberkant 2001
Agarsafen, Isallen
12 di maggu 2014
Tajmilt i Sliman, 12 n yiseggasen i yezrin ɣef lmut-is
Sliman Raɛab ( SLIMANE Raab ), ilul-d ass n 19/08/1978, yettwanɣa di lɛamr-is 23 n yiseggasen.
Di 28 yebrir 2001, Sliman yeffeɣ-d seg uxxam, yemmlal-d kra n yimdukal-is di tɣiwant n At Yeǧǧar, d abrid ad isubb ɣer Buzgan.
Uqbel ad isubb netta d yimduka-is, iɛedda yečča-d imekli-s (un sandwich), dinna ɣer warrac n At Brahem.
S yinna akkin iruḥ yeṭṭef-d tugna-ines taneggarut. Yenna-yasen i yimdukal-is :
-Akka meqqar ma mmuteɣ fuṭṭiɣ-d.
Iruḥ isubb d yimdukal-is ɣer buzgan.
Bḍen, lewhi n lwaḥda n uzal, ufan ddaɛwa teḥma, tekker gar yilmeẓyen akk d iǧadarmiyen, dɣa Sliman d yimdukal-is am yelmeẓyen-nni yellan dinna kkaten s tewdcin iǧadarmiyen.
Akken kra bdan lɣaci ttsuɣun :
-Awit-tt-id... Awit-tt-id...
Ziɣ d Sliman id wwin gar ifassen-nsen, udem-is yeččur d idammen, sarsen-as abaḥnuq ɣef umgarḍ-is.
Syinna akkin wwin-t ɣer sbiṭar n Yiɛeẓẓugen, din subben-t ɣer sbiṭar n Tizi wezzu ; Yeqqim dinna xemseṭṭac (15) n wussan.
Ass n 12 di maggu 2001, yewweḍ-d isalli n lmut-is.
.Tawdect-agi yeṭṭf-itt Sliman gar ifassen-is, mi akken i t-id ḥuzan s tarsast iǧadarmiyen.
.Ɣef wakken id nnan widen iḥedren ass-nni, yedm-d tawdect-agi di lqaɛa akken kan yesḥallef ad yewwet s-yess, dɣa walant yaɣli, teqqim akken deg ufus-is.
Sliman yettwamṭel zdat n tewwurt n tɣiwant n At Yeǧǧar.
Tansa n Talsa
AGARSAFEN ( IGUERSAFENE ), 20 Yebrir 2013 4/8
AGARSAFEN, Tajmilt i WENISA TADAḤMANT
Agarsafen & Isallen / Iguersafène & news
Sem, 2 di maggu 2014
Tajmilt i WENISA TADAḤMANT
Ilmend n wass agraɣlan n tlelli n tɣamsa tiddukla tadelsant ALMA n taddart n Wagarsafen thegga-d yiwet n temlilit n tmedyazt akk d tejmilt i tmedyazt n taddart-a Wenisa TADAḤMANT.
Nna Wenisa TADAḤMANT d tinna i d-ilulen 09 / 10 / 1929, d tamjahedt, d tamedyazt n taddart temmut ass n 07 / 11 / 2013.
Di tenzayt n wass, tella-d tirza ɣer uẓekka n Nna Wenisa anda sarsen tamuqqint n yijeǧǧigen, arnan fedden dqiqa n tsusmi akk d lfatiḥa, anda tella teḥder twacult n Nna Wenisa.
Asefru n Nna Wenisa Tadaḥmant
Nekk ul-iw yugi ad yettu
Lbaṭel iyi-tga Fransa
Teqqes-iyi tuqqsa n uzrem
Deg wul-iw teǧǧa ccama
Asirekyi amezwaru
Xdmen-aɣ-id lqewwa
Neffeɣ-d ɣef lxemsa n ssbaḥ
Lqahwa ur neswi ara
Neffeɣ-d s iɣil urẓu
Ihedreɣ-d lyuṭna
Ihedder-aɣ-d ur nefhim ara
Aɛlaxater ur neɣri ara
Yessfehm-aɣ-d Uqbayli
Yenna-d ad ttɛeddim s Alma
Nruḥ neqqim deg yifeǧǧi
Fell-aɣ tekkat lahwwa
Irgazen ruḥen d lesdur
Lxalat deg ttnasfa
Tekker laṭak i Qennic
Nɣan-asen-id lyuṭna
Trefd-it-id likupṭir
Ssersent i tala n wadda
Wwin-d lgaz d uceṭṭub
Ad aɣ-sserɣen d tama
At Rebbi zzin-d ɣef rrif
Xas caɛlen-tt nettat tensa
Mi d-yeɣra Muḥend Ulḥaǧ
Muḥend Ulḥaǧ Ibessa
Yeɣra-as-id i tḥaǧet
A yemma awiten d tama
A setti ddaklemt s axxam
Ruḥemt ur farqemt ara
Ṭṭlam yaɣli-d fell-aɣ yiḍ
Lɣaci ur yettwali ara
Newweḍ s iɣil urẓu
Nufa lɛeskar yeqwa
Yella Taher Iqessuyen
D amusebbel ɣef tewra
Ihder-asen s trumit
Yegga-d abrid nɛedda
Hudden taxxamt n txarrubt
Netta yettbabba-d ijga
Nruḥ mi newweḍ s axxam
Nufa tawaɣit teḍra
Xeḍlen rreẓq d leɣber
Tadyant i aɣ-tegga Fransa
Ttnaɣen ɣef Lzzayer
Lzzayer ur tt-wwin ara
Lzzayer wwin-tt yemjuhad
S idammen n ccuhada
Timlilit-a tebḍa ɣef sin yiḥricen, aḥric amenzu d asmekti n wass agraɣlan n tlelli n tɣamsa, anda d tella temzizelt n tzabut s tutlayt n tmaziɣt anda ukan deg-s 6 n yiɣarbazen n 7 tuddar n at Yeǧǧar, i inelmaden n uswir wis 5. Yettwanefk warraz i 3 n yinelmaden gar 30, ixedmen drus n tucḍiwin, arnan fkan araz i yal anelmad n yal taddart ixedmen drus n tucḍiwin, arnan araz i yal d aɣarbaz yukan di temzizelt. Timzizelt-a n tzabut s tutlyt n tmaziɣt i tikelt tamenzut ara d-tili deg At Yeǧǧar, heggan-tt-id iɛeggalen n tiddukla tadelsant ALMA n taddart n Wagarsafen, iswi-ines d asnerni deg wafud n inelmaden n at Yeǧǧar akken ad tt-arun s tmaziɣt, akken daɣen ad as-rren azal i tutlayt n tmaziɣt deg uɣerbaz.
Inelmaden yukan di temlilit n tzabut
Inelmden d-yufraren gar imezwura :
Aḥric wis sin d tajmilt i tmedyazt n taddart Nna Wenisa TADAḤMANT, d timlilit d imedyazen akk d tmedyazin, anda d-usan ḥedren ugar n 30 n yimedyazen d-yusan si yal taddart di lɛarc n At Yeǧǧar, Buzgan, … Gar-asen :
Yella-d daɣen uzenzu n yidlisen n sin yimedyazen n tamaṭ-agi n Buzgan d wat Yeǧǧar, Mass Mesɛuden Fahim d wammud-ines n yisefra s tutlayt n tmaziɣt, « TYERSI » d-yefɣen deg ussan-agi, akk d Mass Saɛdawi Karim s wammud-ines n yisefra s tutlayt n tefransist « Le fou cupidon et l’étudiante ».
Di tagara yella-d usarag n Mass Abd-nnur Abd-slam anda d-yemmeslay ɣef tumeddurt n ccix Muḥend u Lḥusin.
Timlilit tezri akken iwata, tezri di tegnatin yelhan, ddeqs n inebgawen i d-yusan ḥedren di temlilit-a.
Tansa n Talsa
___________________________________________________________________
IGUERSAFENE, hommage a Tadahmant 02 mai 2014
Lxedma n Taddart, Tiwizi
Sam 25 di yebrir 2014
AGARSAFEN, Tiwizi n taddart , afus deg ufus
**********************************************************************************************
( IGUERSAFENE ) Agarsafen, Lxedma n taddart 1/2
( IGUERSAFENE ) AGARSAFEN, Lxedma n taddart 2/2
**********************************************************************************************
INVITATION
INVITATION
A l’occasion de la journée internationale de la liberté de la presse, l’association culturelle ALMA sise au village IGUERSAFENE organise une rencontre poétique en hommage à la défunte Ouinissa TADAHMANT, cette dernière a l’honneur de vous inviter à rehausser de votre présence d’assister aux programmes d’activités de la journée du vendredi 2 mai 2014 au village IGUERSAFENE.
Programme de la Journée :
09h00 : Rassemblement à Agni ( à la place des martyrs du village ).
09h30 : Recueillement sur la tombe de la défunte, Ouinissa TADAHMANT.
10h15 : Réunion avec les enseignants de Tamazight et les représentants des écoles.
10h30 : La dictée inter-village de la commune Idjeur, les élèves de la classe 5ième année primaire suivi de la remise des cadeaux.
11h30 : Repas traditionnel.
12h30 : Visite du musée du village.
13h00 : Conférence débat qui sera animée par Mr ABDESLAM Abdenour.
14h15 : Réunion avec les poètes.
14h30 : Récital poétique.
16h00 : Remise des attestations.
Vente dédicace de 10h00 jusuqu-au 16h00 :
-Le Poète SADAOUI Karim, pour son livre qui s’intitule : le fou cupidon et l’étudiante en langue française,
-Le Poète MESSAOUDENE Fahim pour son recueil de poèsie qui s'intitule : le Nœud ( Tiyersi ) en langue berbère.
*****************************************************************************************
Asefru n Nna Wenisa TADAḤMANT
Tajmilt i tmeṭṭut
Agarsafen & Isallen / Iguersafène & news
Sem, 7 di maɣres 2014
Tajmilt i tmeṭṭut
Ilmend n wass ageraɣlan n tmeṭṭut, tidukla tadelsant ALMA, n taddert n Wagarsafen, thegga-d temeɣra anda terra tajmilt i tlawin n taddert.
Ahil n leqdic ɣezzif, di tenzayt n wass llant-d temzikenyin, ( A.N.E.M d'Azazga, la ligue scientifique de tizi-ouzou, Poterie At Kheir, Mekla ). Yella-d daɣen usenɛet n yiwen n urupurtaj azwel-ines "Afran n iḍumman", arupurṭaj d-hegga tidukla ussan yezrin, ilmend n ufran n iḍumman.
Yella-d daɣen usarag d-yewwin awal ɣef tmeṭṭut d izerfan-is d umezruy n wass ageraɣlan n tmeṭṭut sumata. D asarag ideg-i d mmeslay Massa Aḥmed Zayed (Ahmed ZAYED) d Mass Kessal Salem
Di tmeddit n wass tella-d tmeɣra n cna, anda cnan yilmezyen n taddert ( gar-asen ad d-naf Murad, Sufyan, Laḥlu... ), akk d tcennayt NURIYA d yusan si Lǧemɛa n Sariǧ. Tella-d daɣen tmedyazt sɣur amedyaz n taddert Areẓqi iḥeddaden, akk d Massa Nwara at URABAḤ d tamedyazt n taddert.
Tajmilt tɛedda akken iwata, iɛedda di tegnatin yelhan, yal tameṭṭut d-yussan tewwi yid-s tajeǧǧigt s axxam-is, d azamul n tayri.
Tansa n Talsa
__________________________________________________________________
IGUERSAFENE, Célèbre le 8 mars, La journée mondiale de la femme
TIMLILIT N TMEDYAZT AMAZIƔ
TIMLILIT N TMEDYAZT AMAZIƔ
ⵥⵥⵥⵥⵥⵥⵥⵥⵥⵥⵥⵥ
Timlilit tamenzut n tmedyazt n tamaziɣt, i d-hegga tidukla tadelsant ALMA, n taddert n WAGARFSAFEN, d tajmilt i tmedyazt yemmuten, Wnissa TADAḤMANT
I imedyazen akk d tmedyazin, i at iḥulfan d wid iḥemmlen tamedyazt d umyag d yidles Amaziɣ. Tidukla tadelsant ALMA, tegr-d tiɣri i temzizelt tamenzut n tmedyazt n tamaziɣt, tetteddud srid ɣer ɣur-wen ay at wawal.
Tiwwura n temzizelt lldint i win / tin yebɣan ad tt-ikkin di temlilit-a. Ass n 2 di mayyu 2014.
Wid neɣ tid iran ad ikkin deg umsiẓwer, ilaq ad d-aznen ssin (2) n yisefra, ad ttwarun s tira n tmaziɣt tamirant d wallal n uselkim ɣer tansa n tdukla n taddert, neɣ s ttawil n ugernet ( internet ), aya send 29 di maɣres 2014, ar tansa n tidukla :
Association Culturelle ALMA, IGUERSAFENE
Iguersafène Idjeur 15036, Tizi-ouzou
Neɣ s ttawil ugernet ( E-mail ) : mohouvouj@yahoo.fr
I ugar n yisallen ssiwl-et ɣer wuṭṭunen n tidukkla akk d widen d-iheggan ahil n temzizelt :
-05 61 01 28 95 / -05 57 39 22 96 / -06 62 30 47 25
--------------------------------------------------------------------------------------------------------------------
*Asefru n Nna Wenissa TADAḤMANT, ɣef wasmi Afransis yessufeɣ imezdeɣ n taddart n AGARSAFEN, yesserɣ taddart aken ma tella, 4 di duǧember 1957.
Asefru n Nna Wenisa Tadaḥmant
--------------------------------------------------------------------------------------------------------------------


text:
Kra ara d-nini fell-as drus. Yedder i tutlayt-is. Tudert-is merra d amennuɣ azedgan. Ǧilali, yella seg-wid yesddukulen tasa d way turew. Inuda merra timnaḍin n tmazɣa yellan di lezzayer imi ivennu tizdi n imaziɣen. Ulac ameɣnas n tmaziɣt di tmurt taqvaylit, neɣ ɣer icawiyen ɣer icenwiyen neɣ ɣer d yemẓaviyen ur t-nessin ara. Yettunevdar kan di lxir d wayen iẓeṭṭen tagmatt. Snneɣ-t d ameɣnas, d ameddakel. Ufiɣ-t d gma ameqran i iyi-ṭṭfen afus deg wevrid n tlelli d yisseɣ. Yerfed asafu n tmaziɣt netta d ameẓyan, mi yella di tesnawit Ben Bulɛid di Micli. Yufrar-d di tefsut imaziɣen n 1980. Deg wass-nni, ur yerri aḍar ɣer deffir armi yewweḍ anda ara naweḍ. Ittikki di tlalit n ukavar n RCD. Akken i d-neffeɣ jmiɛ akked gmat-neɣ Ferḥat Mhenni deg useggas n 1995 i wakken ad neslal agraw aɣelnaw n umussu adelsan amaziɣ (MCB/RN), ara yilin ɣer sdat d adif i seg id-yeffeɣ umussu n timanit (MAK). Tiktiwin i ɣef nettnaɣ ass-a, ttfurrunt zik deg wallaɣ-is. Yella gar imenza i irefden tikti n tfidiralt (le fédéralisme). Yezga yeqqar:" Lezzayer tafidiralt drus fell-aɣ. Yessefk ad nsuddes Agraw Aɣelnaw Amaziɣ (congrès national amaziɣ) ara icavin ANC n Manila (Mandela) akken ad neslelli tamazɣa". Yemmut deg useggas n 1997. Adavu ɣur-es affus di tmettant-is. Ǧilali ur yettmettat ara. Yedder deg wul n teqvaylit akked tmazɣa. Buɛziz u Cebbi
Kra yellan d tigawt n umussu adelsan Amaziɣ (MCB), mačči kan ittikki deg-s, maca, yella seg wid i t-id-imeslen. Yettnaɣ mebla zzhir, werǧin iwwet ad d-yifrir.
Am ass-a, Targit ad-teffeɣ, ɣer wayen tesfilliteḍ ad aɣ-tessuffeɣ.
Kra ara d-nini fell-as drus. Yedder i tutlayt-is. Tudert-is merra d amennuɣ azedgan. Ǧilali, yella seg-wid yesddukulen tasa d way turew. Inuda merra timnaḍin n tmazɣa yellan di lezzayer imi ivennu tizdi n imaziɣen. Ulac ameɣnas n tmaziɣt di tmurt taqvaylit, neɣ ɣer icawiyen ɣer icenwiyen neɣ ɣer d yemẓaviyen ur t-nessin ara. Yettunevdar kan di lxir d wayen iẓeṭṭen tagmatt.
Snneɣ-t d ameɣnas, d ameddakel. Ufiɣ-t d gma ameqran i iyi-ṭṭfen afus deg wevrid n tlelli d yisseɣ.
Yerfed asafu n tmaziɣt netta d ameẓyan, mi yella di tesnawit Ben Bulɛid di Micli. Yufrar-d di tefsut imaziɣen n 1980. Deg wass-nni, ur yerri aḍar ɣer deffir armi yewweḍ anda ara naweḍ.
Ittikki di tlalit n ukavar n RCD. Akken i d-neffeɣ jmiɛ akked gmat-neɣ Ferḥat Mhenni deg useggas n 1995 i wakken ad neslal agraw aɣelnaw n umussu adelsan amaziɣ (MCB/RN), ara yilin ɣer sdat d adif i seg id-yeffeɣ umussu n timanit (MAK).
Tiktiwin i ɣef nettnaɣ ass-a, ttfurrunt zik deg wallaɣ-is. Yella gar imenza i irefden tikti n tfidiralt (le fédéralisme). Yezga yeqqar:" Lezzayer tafidiralt drus fell-aɣ. Yessefk ad nsuddes Agraw Aɣelnaw Amaziɣ (congrès national amaziɣ) ara icavin ANC n Manila (Mandela) akken ad neslelli tamazɣa".
Yemmut deg useggas n 1997. Adavu ɣur-es affus di tmettant-is. Ǧilali ur yettmettat ara. Yedder deg wul n teqvaylit akked tmazɣa.
Buɛziz u Cebbi


text:
Akken kan yecceḍ wemdan di tazwara, Ṛebbi ur t-yeǧǧa ara akkenni mebla lweɛd. Yeqsed si tazwara ad yefk amsellek. Deg ixf wis tlata di Laṣel n ddunit, issers-d lweɛd-agi n umsellek ara d-yasen. ( Laṣel n ddunit 3: 15 aked 21). Mi yfaq wemdan belli yecceḍ, yeɛreḍ ad iṣṣer iman-is s ifassen-is, s lecɣal-is. Ma d Ṛebbi, netta yessels-as, iṣṣer-it s weglim, s wesfel amezwaru yakan. Ilaq imiren ad yemmet uɣersiw seg ara s-d-yefṣel aglim-nni i s ara t-yeṣṣer. Ayagi yakan d tikci sɣur Ṛebbi, d asfel i d-ihegga si tazwara.
A neɛqel si tura, ihi, belli, segmi yedneb wemdan, ur yezmir ara ad iqeṛṛeb ɣer Ṛebbi s ifassen-is, d lecɣal-is. D acu kan, a nwali, s wallel i d –ihegga Ṛebbi s timmad-is, netta. Ɣer zdat, deg umezruy n leslak, allel-agi, d Lmasiḥ s yiman-is, ara yefken aglim-is d idammen-is, ad yefk iman-is d asfel. Akka ara nwali si Laṣel n ddunit yakan, i yers lweɛd n leslak ( Laṣel n ddunit, ixf 3).
Lweɛd yefka Ṛebbi i Yebṛahim sin igiman iseggasen uqbel talit n Lmasiḥ, degs azal d aɣelnaw. Iweɛd-as a s-yefk tamurt, yerna a t-yerr d agdud meqqren ara yettuberken aṭas. D tamsisit ara yessebded yid-s d dderya-ines si lǧil ɣer lǧil. Tamsisit-agi a ttefk aẓar ɣer zdat, ɣer ddunit meṛṛa, ɣer leǧnas nniḍen. Degmi azal nniḍen ara d-yegmun si lweɛd-agi, d azal i yal amdan ara yerren lettkal-ines di Lmasiḥ, i leslak. Ayagi a t-nwali yakan di Lasel n ddunit deg ixf wis 12. Lmasiḥ a d-yas si dderya n Yebṛahim. Akka i yura di Tira iqedsen belli, Yebṛahim ad yuqel d lbaraka i ddunit meṛṛa.
Iseflawen meṛṛa i s d-yumeṛ Ṛebbi, i wegdud n wat Isṛail, ad ilin d izamulen n wesfel-nni i d-yewɛed si zik. Ad yas iwakken ad yettunefk d asfel ɣef ddemma n yemdanen meṛṛa. Iceɛya yemmeslay-d fell-as (Iceɛya, ixf 53). At zik, llan teddun di liman s umsellek i sen-yewɛed Ṛebbi. D Yebṛahim aked wiyyiḍ. Alamma d taswiɛt i deg ara d-iban Lmasiḥ, ass mi ara d ilal. Dinna a t-walin meṛṛa wid yellan ssaramen deg-s. Di lemtel Semɛun-nni yellan deg ufakan, ass mi qeddmen llufan-nni akken yella di Ṭawrat. (Luqa 2:25-32). Semɛun yeɛqel llufan-nni, d netta i d amsellek-nni i sen yewɛd Ṛebbi si zik. A d-nini s Ṛṛuḥ n Ṛebbi i s d-ittunefk wayagi. A d-nini daɣen, Semɛun yella seg at isṛail-nni yellan ttraǧun ssaramen deg umsellek-nni ara d-yasen. Win akken ɣef d-mmeslayen lenbiyya n lɛehd Aqdim.
S lettkal d laman di Ṛebbi i llan teddun kra seg at Isṛail, alammi i d-iban Lmasiḥ uɣalen ɛeqlen-t s tidett di zzman-is. S teflest-nni ara ttuselken daɣen wid meṛṛa iɛacen uqbel Lmasiḥ axaṭeṛ llan ssaramen deg-s ɣas akken ur t-walan ara di zzman-nsen. Am umedya n Yebṛahim d wiyyiḍ. Am akken daɣen ara nefhem d akken leslak s liman mačči s lecɣal ara yexdem wemdan. Yebṛahim yerra lettkal-ines deg ayen akken i s-yewɛd Ṛebbi, mačči deg ayen ara yexdem netta s ufus-is neɣ s ixemmim-is. D ayen ara nɣar di tebṛatt i wat Ṛuman ( At Ṛuman 4: 1-3).
Pour ajouter un commentaire il faut être membre du site


text:
Muḥend n Âabd Krim Lxeṭṭabi
Muḥmed n Âabd Krim Lxeṭṭabi niɣ Mulay muḥned d-anzbay amaziɣ d amɣrabi si temnaṭ n arif . d aselway n tgduda n arif gar useggwas 1921 d 1926. imnaɣ akwd Spenyul d Fransa. g-inas assaɣ n izem n Arrif g-int d agledun imjahden yugi ad yili d agellid n arif . Mamek yugi ad yilli d lxalif n inselmen.
Tallit D Tgmi nns[beddel]
Ilul g iɣrm n Ajdir deg useggwas 1882/ ilmed x ufus n babas ikmel tiɣri nns di tinml n ṣfarin d craṭin di fas.idwal ɣar fas d-akabar sg babas isulṭan eabd laḥfiḍ iwsisfiw n umnɣi ag bu tɣyult ( bu ḥmara)
- Iɣra deg tsdawit n Lqarawiyin
- Illa d aselmad d anzrafu
Asbddi n tgduda n arif[beddel]
Isbdd mulay Muḥend Deg usgǧas 18 Cutanbir 1921Tagduda taeṣrit s Dustur D lbrlaman. Umi gin Imzdaɣ n Arif Tagrawla x Spanya.Tamaẓunt nns Ajdir Tadrimt nns Rifan Tafugla Tanamurt ass n 18 Cutanbir . Di tira s Taeṛabt semman-as « Jumhuria Errifiya », ma Irifiyen ddmen awal nni n Spenyul, rran-t d assaɣ ( isem) Amaziɣ: « Ri bublik n Arif ». Ur illa imir nni wawal n « ribublik » di Tmaziɣt Tarifit, awal nni nessen ass-a : tgduda n arif . Awal nni s timmad-si ifra tamsalt tameqrant. Ur tella d tagelda i – id-ilulen seg idurar n Arif. Abrid ibṛez, yenjeṛ yesuffeɣ: tgduda n arif i-d-ilulen seg iẓuran n tmurt, si teqbilin akken llant. Adabu i-dilulen yusa-d si teqbilin n tmurt, seg iɣerman akked tzeɣwa n tmurt n arif .
Asinf Nns[beddel]
Deg usgǧas1926 ar 1947 yenfa Muḥend Abdelkrim ɣer tegzirt n La Réunion, azal n 9000 km akkin deg ilel n Lhend. Isuter acḥal n tikkal ḥuma. ad iffeɣ si tmurt nni.
Tamtant nns[beddel]
Imut Mulay Muḥend di lqahira (miṣṛa) 6 Brayr 1963. inḍṛ di lmqbara n cuhada di lqahira


text:
Maca talalit n tmurt Uzawad macci seg igenni id-teYli. AmennuY macci assa i ibda. Tikkelt-a ddan-as ddac aâqac, dacu am akken seg ussennan ar tmellat. Kra n wussan kan ayagi id-iffeY ussali d akken timdinin n Kidal, Gau d Tumbuktu ttwaḥellant-ed u llant akka assa gar ifassen n Itargiyen, irefden abeckiḍ Yef uzarug n tmurt-is, Azawad. ImenYan-a imucaq ttwasnen s tselfast tafransist MNLA (Mouvement National de Libération de l’Azawad). Itargiyen isuâed-iten lweqt imi tamurt n Mali tufa-d iman-is ddaw ubadu asardas isseYlin aselway Amadu Tumani Ture imi, Yursen nutni, ur iqquzem ara akken ilaq Itargiyen n umalu n Mali iran azarug, iran ad “cergen tamurt”. Akken bYunt illint tmuYliwin Yef tamsalt-a, tilawt assa deg unnar ur tettwadeggar ar ṭṭarf ur tettwafar. Maca wa iqqar d akken Itargiyen ttnaYen Yef iseY d uzarug n tmurt nsen, wa iqqar ila wanect-a d wayen nniḍen. Sseddawen-d ayen nniḍen imi tineslemt attan ar ijuffar imenYan n MLNA. D yiwen nsen, Iyad Ag Γali illan d aqerruy n irabraben n AQMI deg Uzawad. Assa MNLA inna tt-id imi issusra-d neY iddiklaṛid azarug n tmurt Uzawad. Imiren imiren mgagin-d ineYlafen n Lezzayyer d Fransa akken ad inin atnin mgal azarug n Uzawad. Alain Jupé yugi. Am akken ar Yur-s id-qqim taluft neY am akken uYalen assa igduden tarkeḍ iḍelli Fransa d ileqqafen gar ifassen-is. Wanag aYyul-nni itetten di tbarda-s, Uyaḥya, isseglaf i waḍu. Yak innum ittak aveḥri i turett! Alain Jupé, aneYlaf afransis inna-d d akken tagwnitt terwi u simal treggi di tmurt n Mali. Maca Fransa ur tettazen ara Yur-es isardasen am akken i tga ar Cote d’Ivoire. Xarttum d aya! Xas akken ar wallen n Fransa, ayen d-ḥellan Itargiyen ur illi ara d asaḍaf imi ur d-izgi ara Yef iswi n tsertit nsen d wawal i bdan akw d AQMI akken ad d-snesren i ineYmasen ifransisen,Philippe Verdon d Serge Lazarevic, i ṭṭfen ugar ussegwass ayagi. Akken tevYu tili tmuYli d waddad n Fransa, deg unnar ubeckiḍ d waldun, Itargiyen ṭṭfen ula d Tumbuktu u zemren ad ddun Yef temdinin nniḍen id-izgan deg unẓul n Mali n “iḍelli”. Maca nnan-d iqerray n MNLA d akken seg umnar akk-in d Yerra! Tardast ur ttrennun akkin i tlisa n tmurt nsen. Tikkelt tamenzut irefden Itargiyen abeckiḍ akken ad d-ḥellin tamurt nsen illa-d di 1963. Am Iqvayliyen. Xas akken iswiyen umennuY mgaraden. Tamurt n Mali tḥella-d azarug-is si Fransa deg ussegwass n 1960. Tikkelt-agi neY amennuY n wassa n Itargiyen, d tikkelt tis 4. Maca d tikkelt tamezwarut itettwaṭef temnaḍt umalu. Assa teffeY afus i udabu n Mali ilhan d uglilez d umâebbar gar uYarim d usardas di tqacuct uwanek-is. Adabu n Mali macci kan deg Itargiyen i iztehza, am akken ara seqqaren wid i wumi ur tehwi tegwnitt assa. Istehza ula deg Ineslemiẓriyen itezzin tenḍḍen deg Uzawad acḥal aya. Aṭas n medden id-innan d akken ttikin, ar tama Itargiyen, deg umennuY id-illan Yef umnar n Tumbuktu. Ayen iten-jjan Itargiyen ar tama nsen? D taddukli tasudsant neY tastratejjit? NeY unfen asen imi d yiwen nsen iṭṭfen AQMI assa di tmurt nsen? Wisen amek i teḍra gar asen maca assa atentin i snat n trebbuâa di Tumbuktu. Anta seg-sent ara d-yufraren? Awanek atrar n Itargiyen neY tineslemt d ccariâa n AQMI? Di tririt i useqsi-agi aY d-iban ma illa d akken Azawad d tamurt tis 55 di Tfarka neY d akellex kan. D taṛzi usirem akken as neḥdar yiwen wass i uwanek amaziY amenzu neY ad tuYal tirga d tidett ussan-a id-iteddun? Sɣur M.A.U
Maca talalit n tmurt Uzawad macci seg igenni id-teYli. AmennuY macci assa i ibda. Tikkelt-a ddan-as ddac aâqac, dacu am akken seg ussennan ar tmellat.
Kra n wussan kan ayagi id-iffeY ussali d akken timdinin n Kidal, Gau d Tumbuktu ttwaḥellant-ed u llant akka assa gar ifassen n Itargiyen, irefden abeckiḍ Yef uzarug n tmurt-is, Azawad. ImenYan-a imucaq ttwasnen s tselfast tafransist MNLA (Mouvement National de Libération de l’Azawad).
Itargiyen isuâed-iten lweqt imi tamurt n Mali tufa-d iman-is ddaw ubadu asardas isseYlin aselway Amadu Tumani Ture imi, Yursen nutni, ur iqquzem ara akken ilaq Itargiyen n umalu n Mali iran azarug, iran ad “cergen tamurt”.
Akken bYunt illint tmuYliwin Yef tamsalt-a, tilawt assa deg unnar ur tettwadeggar ar ṭṭarf ur tettwafar. Maca wa iqqar d akken Itargiyen ttnaYen Yef iseY d uzarug n tmurt nsen, wa iqqar ila wanect-a d wayen nniḍen. Sseddawen-d ayen nniḍen imi tineslemt attan ar ijuffar imenYan n MLNA. D yiwen nsen, Iyad Ag Γali illan d aqerruy n irabraben n AQMI deg Uzawad.
Assa MNLA inna tt-id imi issusra-d neY iddiklaṛid azarug n tmurt Uzawad. Imiren imiren mgagin-d ineYlafen n Lezzayyer d Fransa akken ad inin atnin mgal azarug n Uzawad. Alain Jupé yugi. Am akken ar Yur-s id-qqim taluft neY am akken uYalen assa igduden tarkeḍ iḍelli Fransa d ileqqafen gar ifassen-is. Wanag aYyul-nni itetten di tbarda-s, Uyaḥya, isseglaf i waḍu. Yak innum ittak aveḥri i turett!
Alain Jupé, aneYlaf afransis inna-d d akken tagwnitt terwi u simal treggi di tmurt n Mali. Maca Fransa ur tettazen ara Yur-es isardasen am akken i tga ar Cote d’Ivoire. Xarttum d aya! Xas akken ar wallen n Fransa, ayen d-ḥellan Itargiyen ur illi ara d asaḍaf imi ur d-izgi ara Yef iswi n tsertit nsen d wawal i bdan akw d AQMI akken ad d-snesren i ineYmasen ifransisen,Philippe Verdon d Serge Lazarevic, i ṭṭfen ugar ussegwass ayagi.
Akken tevYu tili tmuYli d waddad n Fransa, deg unnar ubeckiḍ d waldun, Itargiyen ṭṭfen ula d Tumbuktu u zemren ad ddun Yef temdinin nniḍen id-izgan deg unẓul n Mali n “iḍelli”. Maca nnan-d iqerray n MNLA d akken seg umnar akk-in d Yerra! Tardast ur ttrennun akkin i tlisa n tmurt nsen.
Tikkelt tamenzut irefden Itargiyen abeckiḍ akken ad d-ḥellin tamurt nsen illa-d di 1963. Am Iqvayliyen. Xas akken iswiyen umennuY mgaraden.
Tamurt n Mali tḥella-d azarug-is si Fransa deg ussegwass n 1960. Tikkelt-agi neY amennuY n wassa n Itargiyen, d tikkelt tis 4. Maca d tikkelt tamezwarut itettwaṭef temnaḍt umalu. Assa teffeY afus i udabu n Mali ilhan d uglilez d umâebbar gar uYarim d usardas di tqacuct uwanek-is.
Adabu n Mali macci kan deg Itargiyen i iztehza, am akken ara seqqaren wid i wumi ur tehwi tegwnitt assa. Istehza ula deg Ineslemiẓriyen itezzin tenḍḍen deg Uzawad acḥal aya. Aṭas n medden id-innan d akken ttikin, ar tama Itargiyen, deg umennuY id-illan Yef umnar n Tumbuktu. Ayen iten-jjan Itargiyen ar tama nsen? D taddukli tasudsant neY tastratejjit? NeY unfen asen imi d yiwen nsen iṭṭfen AQMI assa di tmurt nsen? Wisen amek i teḍra gar asen maca assa atentin i snat n trebbuâa di Tumbuktu. Anta seg-sent ara d-yufraren? Awanek atrar n Itargiyen neY tineslemt d ccariâa n AQMI?
Di tririt i useqsi-agi aY d-iban ma illa d akken Azawad d tamurt tis 55 di Tfarka neY d akellex kan. D taṛzi usirem akken as neḥdar yiwen wass i uwanek amaziY amenzu neY ad tuYal tirga d tidett ussan-a id-iteddun?
Sɣur M.A.U


text:
Azul-fell-ak.
akken a nger deg allaɣen nneɣ i wakken ad necfu ɣef ayen i yezrin fell-aɣ u yernu a nesnerni tutlayt nneɣ akken ad tnerni, ad tǧuǧeg akken ad tif lalla-s tagnawit i snerni-n ixannaben, ixemmasen iqbayliyen. Acku aṭas deg-neɣ, mazal ar tura werǧin ɣran ula yiwen n ttafttart ɣef wayen yaɛnan amezruy-nneɣ. Ihi, yewweḍ-d lawan akken tullas d ilmezyen-nneɣ ilaq-asen ad isinen, ad lemden, akken ad cfun ansa i d-kkan u ad walin anida i teddun ass-a, azekka. Ma ulac ad yewḥel wexlul di lxiḍa. D acu ara yeḍrun imiren ? Ur n teddu ara ɣer zdat ; win ur n teddu ara ɣer zdat, ad yettuɣal ar (...)
Anda i lliɣ ? Axxam > Dagi & Tura
Annoncer et faire de la publicité sur Tamurt
Service Online Tamurt : Rencontres | Emplois | Recherche | Petites-Annonces | Loisirs | Naissances, Mariages, Nécrologie | Abonnement | E-paper
Tamurt associated websites : Tamurt.tv | Kabylei.eu
Copyright 2009 - TAMURT GmbH, Sitz : München, HRB 190566 | USt-IdNr.: DE275782578


text: Kabyle(i) 1 Yiwen wass, Sidna Ɛisa akk-d inelmaden-is zegren igran n yirden deg wass n westeɛfu. Tekksen d tigedrin, țḥukkun-tent ger ifassen nsen, tețțen-tent. 2 Kra n ifariziyen nnan-asen : Acuɣeṛ i txeddmem ayen ur neḥlil deg wass n westeɛfu ? 3 Sidna Ɛisa yerra-yasen : Ur teɣṛim ara ayen yexdem ugellid Dawed asmi yelluẓ nețța d imdukkal-is, 4 d wamek i gekcem ɣer wexxam iqedsen anda keččmen anagar lmuqedmin! Iddem-ed aɣṛum n lweɛda, yečča yerna yefka i wid yellan yid-es ɣas akken aɣṛum-nni i lmuqedmin kan iwumi yeḥlel! 5 Sidna Ɛisa yerna-yasen-d : Mmi-s n bunadem, d nețța i gḥekkmen ɣef wass n westeɛfu! 6 Ass n westeɛfu nniḍen, Sidna Ɛisa yekcem ɣer lǧameɛ, yebda yesselmad. Yella dinna yiwen wergaz iwumi yekref ufus ayeffus. 7 Lɛulama n ccariɛa d ifariziyen țɛassan Sidna Ɛisa, ad ẓren ma ad isseḥlu deg wass n westeɛfu iwakken a s-d-afen sebba s wacu ara ccetkin fell-as. 8 Lameɛna Sidna Ɛisa yessnen ixemmimen-nsen, yekker yenna i wergaz-nni iwumi yekref ufus : Ekker tbeddeḍ dagi di tlemmast n lɣaci. Argaz-nni yekker ibedd. 9 Sidna Ɛisa yenna : A kkun-steqsiɣ : d acu yellan d leḥlal deg wass n westeɛfu, a nexdem lxiṛ neɣ a nexdem cceṛ ? A nsellek amdan neɣ a t-neǧǧ ad immet ? 10 Yerfed allen-is ɣer wid akk i s-d-yezzin, dɣa yenna i wergaz nni : Eḍleq afus-ik! Ukrif-nni yeḍleq afus-is, yeḥla. 11 Nutni yenɣa-ten lɣecc, bdan țemcawaṛen wway gar-asen amek ara xedmen i Sidna Ɛisa. 12 Deg ussan-nni, Sidna Ɛisa yuli ɣer wedrar akken ad iẓẓall. Yeqqim iḍ kamel nețța ideɛɛu ɣer Sidi Ṛebbi. 13 Mi yuli wass, yessawel i yinelmaden is, yextaṛ seg-sen tnac iwumi isemma « ṛṛusul» yeɛni « imceggɛen.» 14 Yella Semɛun iwumi isemma Buṭrus akk-d gma-s Andriyus, Yeɛqub, Yuḥenna, Filbas, Bartelmay, 15 Matta, ?uma, Yeɛqub mmi-s n ?alfi, Semɛun iwumi qqaṛen awaṭani, 16 Yahuda mmi-s n Yeɛqub d Yudas n taddart n Qeṛyut win yuɣalen d axeddaɛ. 17 Sidna Ɛisa iṣubb-ed yid-sen seg wedrar, ḥebsen di luḍa anda nnejmaɛen aṭas n yinelmaden-is d waṭas n lɣaci i d-yusan si tmurt n Yahuda, si temdint n Lquds, si temdinin n ?ur akk-d Sidun yellan rrif n lebḥeṛ. 18 Usan-d iwakken ad slen i wawal-is yerna a ten-isseḥlu si lehlakat-nsen; wid akk zedɣen leǧnun, ḥlan. 19 Lɣaci meṛṛa țqelliben a t-nalen ( a t-massen) axaṭer tețțeffeɣ-ed seg-s tezmert i ten-isseḥlayen akk. 20 Sidna Ɛisa yerfed allen-is ɣer inelmaden-is yenna : Amarezg-nwen kunwi yellan d iẓawaliyen, tagelda n Sidi Ṛebbi d ayla-nwen. 21 Amarezg-nwen kunwi yelluẓen tura, a d-yas wass i deg ara teṛwum. Amarezg-nwen kunwi yețrun tura, a d-yas wass i deg ara tilim di lfeṛḥ. 22 D iseɛdiyen ara tilim m'ara kkun-keṛhen yemdanen, m'ara kkun-qecɛen, m'ara kkun-regmen, ad rren isem-nwen amzun d lɛaṛ ɣef ddemma n Mmi-s n bunadem. 23 Ass-nni ilit di lfeṛḥ, friwset s lfeṛḥ axaṭer d ṛṛezq ameqqran i kkun-ițṛaǧun deg igenni! Imi akka i xedmen lejdud-nsen i lenbiya. 24 Ma d kunwi ay imeṛkantiyen, a tawaɣit-nwen axaṭer rrbeḥ-nwen tesɛam-t tura. 25 A tawaɣit-nwen kunwi yeṛwan tura, aț-țuɣalem aț-țellaẓem. A tawaɣit-nwen kunwi yețțaḍṣan tura axaṭer aț-țilim di leḥzen d yimeṭṭawen. 26 A tawaɣit nwen asm'ara kkun-cekkṛen yemdanen, axaṭer akka i xedmen lejdud-nsen i lenbiya n lekdeb. 27 Ma d nekk a wen-iniɣ i kunwi i d-ițḥessisen : ḥemmlet iɛdawen-nwen, xedmet lxiṛ i wid i kkun-ikeṛhen. 28 Barket wid i kkun-ineɛlen, dɛut s lxiṛ i wid i kkun-iḍelmen. 29 Ma yewwet-ik yiwen ɣer lḥenk, sendi-yas lḥenk nniḍen. Ma yekkes-ak yiwen abeṛnus-ik, anef-as ad yernu ula d aqenduṛ-ik. 30 Efk-as ayen yuḥwaj i win i k-id-yessutren; win i k-ikksen kra, ur țṛaǧu ara a k-t-id-yerr. 31 Xedmet i wiyaḍ ayen i tebɣam a wen-t xedmen i kunwi. 32 Ma yella tḥemmlem kan wid i kkun-iḥemmlen, d acu n lxiṛ i txedmem ? Ula d imcumen ḥemmlen wid i ten-iḥemmlen. 33 Ma yella txeddmem lxiṛ i wid kan i wen ixeddmen lxiṛ, d acu n lxiṛ i txedmem ? Ula d imcumen xeddmen akka. 34 Ma yella tṛeṭṭlem i wid kan i teẓram a wen-d-rren, d acu i trebḥem ɣer Sidi Ṛebbi ? Imcumen daɣen ṛeṭṭlen i imddukal-nsen iwakken ad afen aṛeṭṭal ula d nutni. 35 Lameɛna kunwi : ḥemmlet iɛdawen-nwen, xedmet lxiṛ, ṛeḍlet mbla ṭṭmeɛ, akka ara tesɛum lfayda tameqqrant, ara tilim d arraw n Sidi Ṛebbi ɛlayen. Axaṭer Ṛebbi d aḥnin ula ɣef yemcumen akk-d wid inekkṛen lxiṛ. 36 Iḥninet, sɛut ṛṛeḥma akken i ț-isɛa Baba-twen. 37 Ur țḥasabet ara wiyaḍ iwakken Sidi Ṛebbi ur kkun-ițḥasab ara. Ur ḥekkmet ara ɣef wiyaḍ iwakken Sidi Ṛebbi ur iḥekkem ara fell-awen. Semmḥet i wiyaḍ iwakken a wen isameḥ Sidi Ṛebbi. 38 Seddqet, a wen d-yuɣal s ɣuṛ Ṛebbi. Ma tseddqem mbla lkil, a wen-d yuɣal s ɣuṛ Ṛebbi mbla lkil; axaṭer a wen-d-ițwaktal s lkil s wacu tektalem. 39 Yewwi-yasen-d lemtel nniḍen, yenna-yasen : Aderɣal ur izmir ara ad iṭṭef afus i uderɣal nniḍen, neɣ m'ulac ad grirben i sin ɣer yeɣzeṛ; 40 anelmad werǧin yugar ccix-is, lameɛna anelmad ara yawḍen am ccix-is di tmusni, ad yili am nețța. 41 Acuɣeṛ tețwaliḍ axeclaw yellan di tiṭ n gma-k ur tețwaliḍ ara tigejdit yellan di tiṭ-ik ? 42 Amek ara tiniḍ i gma-k : eǧǧ-iyi ad kkseɣ axeclaw yellan di tiṭ-ik kečč ur neẓri tigejdit yellan di tiṭ-ik ? A bu sin wudmawen, ekkes uqbel tigejdit yellan di tiṭ-ik, imiren aț-țwaliḍ amek ara tekkseḍ axeclaw yellan di tiṭ n gma-k. 43 Ulac ttejṛa lɛali i d-ițțaken lfakya n diri. Ulac daɣen ttejṛa n diri i d-ițțaken lfakya lɛali. 44 Ihi mkul ttejṛa, tețwaɛqal s lfakya-ines. Ur d-ntekkes ara lexṛif seg isennanen, ur d-ntekkes ara daɣen tiẓurin seg inijel. 45 Argaz yelhan issufuɣ-ed ayen yelhan seg wugerruj yellan deg wul-is, ma d amcum d ayen n diri yellan deg ul-is i d-issufuɣ. Axaṭer d ayen yellan deg wul n wemdan i d-ițeffɣen seg imi-s. 46 Acuɣer i yi-d-tessawalem « A Sidi, a Sidi », ur txeddmem ara ayen i wen-d-qqaṛeɣ ? 47 A wen-d-iniɣ ar wuɣuṛ ițemcabi wemdan i d-ițțasen ɣuṛ-i, isellen i wawal-iw yerna yeṭṭafaṛ-it : 48 ițemcabi ɣer yiwen n wemdan yebnan axxam. Yeɣza, yeɣza deg wakal iwakken ad issers lsas-is ɣef wezṛu; iḥmel-ed wasif, infel-ed ɣef wexxam-nni, meɛna ur t-issenhezz ara imi lsas-is yerṣa, yebna ɣef wezṛu akken ilaq. 49 Ma d win isellen i wawal-iw ur netbiɛ ara ayen i d-nniɣ, ițemcabi ɣer wemdan yebnan axxam ɣef ṛṛmel mbla lsas : iḥmel-ed wasif, infel-ed ɣef wexxam-nni, imiren kan yeɣli, lexsaṛa-s ț-țameqqrant!


text: Kabyle(i) 1 Bulus d Silas wwḍen ɣer temdinin n Derba d Listra; ufan dinna yiwen unelmad isem-is Timuti, baba-s d ayunani, ma d yemma-s n wat Isṛail, nețțat daɣen tumen s Lmasiḥ. 2 Atmaten yellan di temdint n Listra ț-țemdint n Ikunyum ḥemmlen-t yerna țcekkiṛen-t. 3 Bulus yebɣa ad yawi yid-es Timuti, daymi i s-iḍehheṛ ɣef ddemma n wat Isṛail yellan dinna, axaṭer ẓran akk belli baba-s d ayunani. 4 Di yal tamdint i deg ɛeddan, țxebbiṛen atmaten s lewṣayat yellan di tebṛaț i d-fkan ṛṛusul d imeqqranen n temdint n Lquds, nehhun-ten ad tebɛen lewṣayat-agi. 5 Tijmaɛin n watmaten țimɣuṛent di liman, leḥsab n widak yumnen s Lmasiḥ yețnerni kull ass. 6 Ṛṛuḥ iqedsen ur sen-iserreḥ ara ad ṛuḥen ad beccṛen awal n Sidi Ṛebbi di tmurt n Asya, dɣa zegren timura n Frijya d Galasya. 7 Mi wwḍen ɣer tmurt n Misya, ɛeṛden ad ṛuḥen ɣer tmurt n Bitinya; lameɛna Ṛṛuḥ n Sidna Ɛisa ur sen-iserreḥ ara daɣen ad ṛuḥen ɣer dinna. 8 Ɛeddan si tmurt n Misya, ṣubben ɣer temdint n Truwas. 9 Deg iḍ, iweḥḥa-yas-ed Ṛebbi i Bulus, iwala yiwen umezdaɣ n Masidunya ibedd-ed ɣuṛ-es, ițḥellil-it ad iɛeddi ɣuṛ-sen ɣer tmurt n Masidunya a ten-iɛiwen. 10 Mbeɛd ayen i s-d-iweḥḥa Sidi Ṛebbi i Bulus, nennuda amek ara nṛuḥ ɣer tmurt n Masidunya, axaṭer nefhem belli d Sidi Ṛebbi i ɣ-d yessawlen iwakken a nbecceṛ Lexbeṛ n lxiṛ di tmurt-nni. 11 Mi nerkeb di lbabuṛ si temdint n Truwas, nṛuḥ qbala ɣer tegzirt n Samutras. Azekka-nni nkemmel ɣer temdint n Nabulis. 12 Syenna nṛuḥ ɣer temdint n Filibus, illan țamdint tamezwarut n Masidunya i gesteɛmeṛ Ṛuman; nesɛedda kra n wussan dinna. 13 Ass n westeɛfu, neffeɣ si temdint nṛuḥ ɣer rrif n wasif, nɣil a naf amkan anda țnejmaɛen i tẓallit. Nufa dinna kra n tilawin nnejmaɛent, neqqim iwakken a nemmeslay yid sent. 14 Tella dinna yiwet n tmeṭṭut isem-is Lidya n temdint n Tyatir, teznuzu lkețțan azeggaɣ ɣlayen; ț-țameṭṭut iḍuɛen Sidi Ṛebbi. M'akken i d-tesmeḥsis, Sidi Ṛebbi yeldi-yas ul-is iwakken aț-țerr ddehn is ɣer wayen i d-yeqqaṛ Bulus. 15 Mi tețwaɣḍes deg waman nețțat d wat wexxam-is, teɛṛeḍ-aɣ, tenna-d : ma twalam umneɣ seg ul-iw s Sidi Ṛebbi, eyyaw aț-țesɛeddim kra n wussan deg wexxam-iw. Dɣa teḥreṣ-aɣ iwakken a nekcem. 16 Yiwen wass mi nteddu ɣer wemkan-nni n tẓallit, temmuger-aɣ-d yiwet n tqeddact ițwamelken, ț- țaderwict, tețțawi-d aṭas n lfayda i yemɛellmen i ɣef txeddem. 17 Tettabaɛ-aɣ-d nekk d Bulus, tețɛeggiḍ teqqaṛ : Imdanen-agi d iqeddacen n Ṛebbi ɛlayen, țbecciṛen-awen abrid n leslak. 18 Acḥal n wussan nețțat tettabaɛ deg-nneɣ, yuɣal Bulus yeɛya deg-s, yezzi ɣuṛ-es, yenna i uṛuḥani i ț-imelken : Umṛeɣ-k s yisem n Ɛisa Lmasiḥ, effeɣ si tmeṭṭut-agi! Imiren kan, yeffeɣ-it uṛuḥani-nni. 19 Imɛellmen-is mi walan dayen ur sen-d-tețțawi ara lfayda, ṭṭfen Bulus d Silas, zzuɣṛen-ten ɣer wezniq n temdint anda țnejmaɛen lɣaci zdat lḥukkam. 20 Wwin-ten ɣer lḥakem n tmurt n Ṛuman nnan : Imdanen-agi-nni n wat Isṛail cewwlen tamdint-nneɣ. 21 Sselmaden lɛaddat ur nezmir a tent-neqbel neɣ a tent-netbeɛ nukkni yellan d iṛumaniyen. 22 Lɣaci kkren-d ɣuṛ-sen s leɛyaḍ, dɣa lḥukkam n Ṛuman umṛen a sen-cerrgen llebsa-nsen, a ten wwten s ujelkkaḍ ( s ucelliṭ). 23 Mi sen-sseṛwan tiyitiwin, rran-ten ɣer lḥebs, umṛen i wɛessas n lḥebs a ten-iɛas akken ilaq. 24 Akken i t-yewweḍ lameṛ-agi, aɛessas-nni yerra-ten ɣer lḥebs yellan seddaw tmurt, yerna yurez-asen idaṛṛen s snasel. 25 Di țnaṣfa n yiḍ, Bulus d Silas deɛɛun ɣer Sidi Ṛebbi, cennun, țḥemmiden-t, imeḥbas nniḍen smeḥsisen-asen. 26 Taswiɛt kan, tezlez tmurt armi yenhezz ula d lsas n lḥebs; imiren kan ldint tewwura n lḥebs, snasel icudden imeḥbas meṛṛa qelɛent-ed. 27 Aɛessas-nni ikker-ed; mi gwala tiwwura n lḥebs ldint, ijbed-ed asekkin is iwakken ad ineɣ iman-is; yenwa rewlen imeḥbas-nni. 28 Lameɛna Bulus iɛeggeḍ s lǧehd is, yenna-yas : Eḥbes! Ḥader aț-țenɣeḍ iman ik! Aql-aɣ akk dagi. 29 Dɣa aɛessas yumeṛ a s-d-ceɛlen tafat, yuzzel ɣer daxel n lḥebs; yeɣli ɣer idaṛṛen n Bulus d Silas, ițergigi. 30 Yessufeɣ-iten-id si lḥebs, yenna yasen : A ssyad-i, d acu i glaqen a t xedmeɣ iwakken ad țțusellkeɣ ? 31 Rran-as : Amen s Sidna Ɛisa, aț-țețusellkeḍ s kečč s wat wexxam-ik. 32 Dɣa beccṛen-as awal n Sidi Ṛebbi i nețța d wat wexxam-is meṛṛa. 33 Deg yiḍ-nni kan, aɛessas-nni yewwi-ten anda ara sen-yessired lejruḥ-nsen; imiren-nni sɣeḍsen-t deg aman s nețța s twacult-is. 34 Yuɣal nețța d Bulus d Silas ɣer wexxam-is, issers-asen-d ad ččen. Yefṛeḥ aṭas nețța d wat wexxam-is imi umnen s Sidi Ṛebbi. 35 Akken yuli wass, lḥukkam n Ṛuman ceggɛen wid ara yinin i uɛessas n lḥebs : Serreḥ-asen i imeḥbas-nni! 36 Aɛessas ixebbeṛ Bulus yenna yas : Lḥukkam umṛen-iyi-d a wen serrḥeɣ; tura tzemrem aț-țefɣem, ṛuḥet di lehna! 37 Lameɛna Bulus yenna-yas : Amek! Ewten-aɣ zdat medden s ujelkaḍ ( s ucelliḍ) mbla ma nɛedda di ccṛeɛ nukni yellan d iṛumaniyen yerna skecmen-aɣ ɣer lḥebs tura bɣan a ɣ-ssufɣen s tuffra ? Awah! A d-asen nutni s yiman-nsen a ɣ-serrḥen. 38 Wid-nni i d-ițțuceggɛen ssawḍen imeslayen-nni i lḥukkam n Ṛuman. Lḥukkam ikcem-iten lxuf mi slan belli Bulus d Silas d iṛumaniyen i llan. Usan-d ḍelben deg-sen ssmaḥ, serrḥen-asen si lḥebs, 39 ḥellelen-ten ad ffɣen si temdint. 40 Mi ffɣen si lḥebs, Bulus d Silas ṛuḥen ɣer wexxam n Lidya, anda nnejmaɛen d watmaten, nhan-ten, imiren ṛuḥen.


text: Kabyle(i) 1 Mi tethedden lḥala ifuk ccwal, imiren Bulus isnejmaɛ-ed inelmaden, yenha-ten, dɣa yeǧǧa-ten di lehna, yeṭṭef abrid ɣer tmurt n Masidunya. 2 Mi gezger tamurt n Masidunya, inehhu inelmaden, isseǧhad-iten s waṭas yimeslayen; syenna ikemmel abrid ɣer tmurt n iyunaniyen anda yeqqim tlata wagguren. 3 Mi gțeddu ad yerkeb di lbabuṛ ɣer tmurt n Surya, yesla belli at Isṛail mcawaṛen iwakken a t-xedɛen; dɣa ibeddel ṛṛay, iṭṭef abrid ad yuɣal ɣer tmurt n Masidunya. 4 Ddan yid-es : Subatir, mmi-s n Birus si temdint n Biri; Arisṭark akk-d Skundus n temdint n Tiṣalunik, Gayus n temdint n Derba; yedda daɣen Timuti, Tucik akk-d Trufim n tmurt n Asya. 5 Wigi zwaren ɣer zdat, eṛǧan-aɣ di temdint n Truwas, 6 ma d nukni mi gɛedda Lɛid n weɣṛum mbla iɣes ( tamtunt), nerkeb lbabuṛ si temdint n Filibus; xemsa wussan mbeɛd, nelḥeq-iten ɣer temdint n Truwas, anda nesɛedda sebɛa wussan. 7 Ass amezwaru n dduṛt nennejmaɛ a nebḍu aɣṛum iwakken ad nemekti Lmasiḥ, Bulus ițmeslay nețța d inelmaden. Imi ilaq ad iṛuḥ azekka-nni, ikemmel yid-sen awal armi i gneṣṣef yiḍ; 8 taɣuṛfeț anda i nennejmaɛ, ceɛlent deg-s aṭas n teftilin. 9 Yiwen ilemẓi, isem-is Utikus, yella yeqqim ɣef yiri n ṭṭaq. Imi i gɛeṭṭel Bulus deg umeslay, Utikus yewwi-t nuddam; yeɣli-d si leɛli wis tlata armi d lqaɛa, mi t-id-refden, ufan-t yemmut. 10 Bulus iṣubb-ed, yekna ɣuṛ-es, iddem-it ger iɣallen-is yenna : Ur țțaggadet ara, mazal deg-s taṛwiḥt, idder. 11 Syenna yuɣal yuli ar tɣuṛfeț, yebḍa aɣṛum; mi ččan, ikemmel yid-sen ameslay armi d lefjer, dɣa iṛuḥ. 12 Ilemẓi-nni, wwin-t yedder; dɣa yers-ed lfeṛḥ deg ulawen-nsen. 13 Nukni nerkeb lbabuṛ, nezwar Bulus ɣer temdint n Assus anda ara nemyagar yid-es axaṭer yebɣa ad iṛuḥ ɣef wuḍaṛ. 14 Mi i ɣ-d-yelḥeq di temdint n Assus, yerkeb yid-nneɣ di lbabuṛ ɣer temdint n Mitilan; 15 syenna nkemmel abrid di lebḥeṛ, newweḍ azekka-nni zdat temdint n Ciyu, sellazekka-nni newweḍ ɣer temdint n Samus; ass wis ṛebɛa newweḍ ɣer temdint n Mili. 16 Bulus yebɣa ad iɛeddi rrif n temdint n Ifasus mbla ma yeḥbes, iwakken ur isṛuḥuy ara lweqt di tmurt n Asya. Ițɣawal iwakken ma yella wamek, ad yaweḍ ɣer temdint n Lquds ass n lɛid n wass wis xemsin. 17 Si temdint n Mili, Bulus iceggeɛ ɣer imeqqranen n tejmaɛt n temdint n Ifasus iwakken a d-asen. 18 Mi d-wwḍen ɣuṛ-es, yenna-yasen : Tesnem si zik tikli-inu yid-wen seg wass amezwaru mi d-kecmeɣ tamurt n Asya. 19 Qedceɣ ɣef Sidi Ṛebbi s wannuz d imeṭṭawen ger iɣeblan d lemḥayen i yi-sseṛwan wat Isṛail. 20 Țbecciṛeɣ-awen rniɣ slemdeɣ kkun ama zdat lɣaci ama deg ixxamen-nwen, mbla ma ffreɣ acemma seg wayen i kkun-inefɛen. 21 Țbecciṛeɣ i wat Isṛail d iyunaniyen a d-uɣalen ɣer webrid n Sidi Ṛebbi yerna ad amnen s Sidna Ɛisa. 22 Tura, Ṛṛuḥ iqedsen iḥṛes-iyi ad ṭṭfeɣ abrid ɣer temdint n Lquds, ur ẓriɣ ara d acu ara yedṛun yid-i. 23 Si temdint ɣer tayeḍ, Ṛṛuḥ iqedsen ițxebbiṛ-iyi-d belli țṛaǧun-iyi leḥbus d wussan n ddiq. 24 Lameɛna tudert-iw ur s-fkiɣ ara lqima, ur ț-ḥsibeɣ ara eɛzizet fell-i; a wi yufan kan ad kemmleɣ tikli-inu akk-d Ṛebbi, ad xedmeɣ s lfeṛḥ ayen i yi-d-ifka Sidna Ɛisa, iwakken ad beccṛeɣ lexbaṛ n lxiṛ n ṛṛeḥma n Sidi Ṛebbi. 25 Tura ẓriɣ belli ur tețțuɣalem ara aț-țeẓrem udem-iw, kunwi iwumi beccṛeɣ tageldit n Sidi Ṛebbi. 26 Daymi i wen-d-qqaṛeɣ ass-agi, ma yella yiwen yeffeɣ i webrid n Sidi Ṛebbi, ddnub i yiri-s, 27 imi i wen-beccṛeɣ ayen akk yellan di leqsed n Sidi Ṛebbi, ur ffireɣ ula d acemma fell-awen. 28 Ɛasset ɣef yiman-nwen, ɛasset ɣef tqeḍɛit ɣef i kkun-iwekkel Ṛṛuḥ iqedsen. Ilit d iɛessasen ɣef tejmaɛt n Ṛebbi i d-iḥerr s idammen n Mmi-s. 29 Sriɣ belli m'ara ṛuḥeɣ, a d-kecmen gar-awen wuccanen iweɛṛen, wid ur nețsamaḥ ara i tqeḍɛit; 30 a d-kkren daɣen gar-awen yergazen ara islemden leḥwayeǧ iɛewjen iwakken ad jebden inelmaden ɣuṛ-sen. 31 Ɣuṛ-wat ihi, ɛasset iman-nwen! Mmektit-ed belli azal n tlata iseggasen, ur ḥbiseɣ am yiḍ am ass, nehhuɣ mkul yiwen seg-wen s imeṭṭawen. 32 Tura a kkun-ǧǧeɣ ger ifassen n Sidi Ṛebbi d ṛṛeḥma n wawal-is; D nețța i gzemren a kkun-isseǧhed, a wen-d-yefk lweṛt i kunwi akk yellan d ayla-s. 33 Ur ḍmiɛeɣ, ama d ddheb ama d idrimen neɣ leḥwayeǧ n yiwen deg-wen. 34 Teẓram s yiman-nwen belli s ifassen-iw i xeddmeɣ iwakken ad ɛeyyceɣ iman-iw akk-d wid yellan yid-i. 35 Di mkul lḥaǧa, ssekneɣ-awen amek ara txedmem iwakken aț-țɛiwnem wid ur nezmir ara. Mmektit-ed imeslayen n Sidna Ɛisa mi d-yenna : « Win ițseddiqen ițțubarek akteṛ n win iteṭṭfen ssadaqa ». 36 Mbeɛd imeslayen-agi, yuɣal ɣef tgecrar, yedɛa ɣer Sidi Ṛebbi yid-sen. 37 Sṭeṛḍqen s imeṭṭawen, ṭṭfen-t ger iɣallen-nsen, selmen akk fell-as; 38 ḥeznen aṭas imi i sen-d-yenna : « Ur tețțuɣalem ara aț-țeẓrem udem- iw. » Syenna ddan yid-es armi d lbabuṛ.


text:
“Ccfawat am tara ma ur tt-nesway ad teqqar” i yecna umedyaz. Yal tira tettak anzi ɣer tiɣwist-nni tamenzut s i d-ikeččem wemdan ɣer tudert. Yal awal d taẓunẓut, d aẓar i wejgagal n wesnulfu. Akka i d-yekcem Murad Irnaten s annar n tira di tewsit-agi n “tullisin”. Send aya, nessen-it d aneɣmas, d ameskar n imagraden deg waɣmis Tamurt.info. Ihi, Ɣas akken d tikelt tamezwarut ara d-yessufeɣ, ad ḥṣun imeɣriyen belli ur yelli ara d abujad di tira. Deg wammud-a, amyaru di yal tikelt ittaf-d iman-is ilaq ad yefren: Gar targit d tilawt. Ɣas yefren targit, d tin yessufuɣen ɣer tilawt. Gar tmettant d tudert yezga yefren aseklu n tudert war akukru. Tudert werǧin ad as-tili i wemyaru d acengu. Imru-ines yezga yessassen-it di tament i wakken ad yeglu s ddwa ḥellu. Sin n leṣṣnaf i yettwarun: ṣṣenf amenzu d ayen yellan di tilawt, d ayen ddren yemdanen, wid i deg yettazzal yidim. Ma d ṣṣenf wis-sin d ayen i d-yesnulfa s tfulki-ines. D acu kan ilaq ayen yeḍran di tilawt ad aɣ-d-iban amzun yennulfa-d, ma d ayen yellan d asnulfu ad aɣ-yili am akken ddren-t medden. D wagi i d iswi n tira. Acku, ɣas neẓra, asugen d agellid ɣef tilawt, maca ur ilaq ara ad nettu belli asugen si tilawt i d-yefruri, seg-s i d-yuɣ aẓar, am akken i yezmer ad d-yejnu tilawt. Di tullisin-a i aɣ-d-yugem Murad Irnaten si tala n teqbaylit-is, nessaram ur tettɣar ara, udmawen ulin isawnen, ṣṣubben ikesran, cerhen, nnuɣnan, run, ḍṣan, urgan akken llan yemdanen di tmetti taqbaylit. Meqqrit tirga-nsen akken meqqrit tirga d lebɣi n Murad Irnaten. Yal tullist d tanagit ɣef kra n tallit, yal tullist d timlilit akked uẓar n teqbaylit, d tamsirt si temsirin n tudert, d tudert i tutlayt taqbaylit. Imi abrid n Muḥya d win ara yeččaren, yellez wul! Ǧiǧi Nait
Ihi tira d tala yettaken aman i tara n ccfawa i wakken ad tegmu. Aya d ayen nwala di tmettiyin ibedden ɣef yidelsan-nsent, tutlayin-nsen d umezruy-nsent, yettqadaren imyura-nsent, anida yal adlis iḥrez amur si ccfawa, yal awal yeqqel i bab-is d ayla. Yal tira d tirmit, d rredma n tudert i tutlayt. D tudert s unamek-ines ubriz, alqayan, ahrawan. Yal asekkil, yella d aẓru amenzu i wawal, yesrus umyaru ɣef lkaɣeḍ, yettfukti, yettnerni am akken yettfukti uɛeqqa n yirden di teɣzut yerẓa lmaɛun i tikkelt tamezwarut.
Amyaru yezga yefren ad tedder tmeslayt i d-izegren leqrun n ẓmik d maḥyaf, yedda am wid akk i t-yezwaren ɣer tira di “Lǧerra n wawal” yeddren.
Deg wammud-a, sin leṣnaf n tullisin i yellan:
Tid i d-yesnulfa wemyaru s timad-is am “Nnif Aderɣal”, “Teǧǧa-k tikli ay aḍar”, “Iles agugam”. Ladɣa “Di Lǧerra-k ay awal…” I deg yerra tajmilt i umeskar n Tira n Teqbaylit Lmulud At Mɛemmer, s-yellan d tagnit ad d-yessenṭeq s teqbaylit udmawen n wungalen-is.
Ṣṣenf wis-sin d tid i d-yerra si tutlayt tafrensist ɣer tagi nneɣ: Snat n wemyaru arumi Guy de Maupassant: “Nnaqus” d “At Yir Meksa”.Tayeḍ d tin yura s tefransist wemyaru aqbayli Tariq Yasin: “Tirza n at laxert”
Qqaren wat Zik-nneɣ: "Timucuha tiwedella deg-sent i nella!" Yyaw ula d nekkni ad t-id-nini akken-nniḍen: Ad nzedɣet tirga i wakken ad d-nesnulfut tilawt yelhan i deg ara yeddari yimal n teqbaylit. Ilaq ad iẓer imeɣri daɣen; belli Murad Irnaten yewwi-d iman-is deg “wesmuḥyet”, nezmer ad t-nernu ɣer wid i d-yeffɣen si tecbaylit n Muḥya.
“Ccfawat am tara ma ur tt-nesway ad teqqar” i yecna umedyaz.
Yal tira tettak anzi ɣer tiɣwist-nni tamenzut s i d-ikeččem wemdan ɣer tudert. Yal awal d taẓunẓut, d aẓar i wejgagal n wesnulfu. Akka i d-yekcem Murad Irnaten s annar n tira di tewsit-agi n “tullisin”. Send aya, nessen-it d aneɣmas, d ameskar n imagraden deg waɣmis Tamurt.info. Ihi, Ɣas akken d tikelt tamezwarut ara d-yessufeɣ, ad ḥṣun imeɣriyen belli ur yelli ara d abujad di tira.
Deg wammud-a, amyaru di yal tikelt ittaf-d iman-is ilaq ad yefren: Gar targit d tilawt. Ɣas yefren targit, d tin yessufuɣen ɣer tilawt. Gar tmettant d tudert yezga yefren aseklu n tudert war akukru. Tudert werǧin ad as-tili i wemyaru d acengu. Imru-ines yezga yessassen-it di tament i wakken ad yeglu s ddwa ḥellu.
Sin n leṣṣnaf i yettwarun: ṣṣenf amenzu d ayen yellan di tilawt, d ayen ddren yemdanen, wid i deg yettazzal yidim. Ma d ṣṣenf wis-sin d ayen i d-yesnulfa s tfulki-ines. D acu kan ilaq ayen yeḍran di tilawt ad aɣ-d-iban amzun yennulfa-d, ma d ayen yellan d asnulfu ad aɣ-yili am akken ddren-t medden. D wagi i d iswi n tira. Acku, ɣas neẓra, asugen d agellid ɣef tilawt, maca ur ilaq ara ad nettu belli asugen si tilawt i d-yefruri, seg-s i d-yuɣ aẓar, am akken i yezmer ad d-yejnu tilawt. Di tullisin-a i aɣ-d-yugem Murad Irnaten si tala n teqbaylit-is, nessaram ur tettɣar ara, udmawen ulin isawnen, ṣṣubben ikesran, cerhen, nnuɣnan, run, ḍṣan, urgan akken llan yemdanen di tmetti taqbaylit. Meqqrit tirga-nsen akken meqqrit tirga d lebɣi n Murad Irnaten. Yal tullist d tanagit ɣef kra n tallit, yal tullist d timlilit akked uẓar n teqbaylit, d tamsirt si temsirin n tudert, d tudert i tutlayt taqbaylit.
Imi abrid n Muḥya d win ara yeččaren, yellez wul!
Ǧiǧi Nait


text: Kabyle(i) 1 Ṛṛusul d watmaten yellan di tmurt n Yahuda slan belli ula d leǧnas ur nelli ara n wat Isṛail qeblen awal n Ṛebbi. 2 Mi guɣal Butṛus ɣer temdint n Lquds, at Isṛail yumnen s Ɛisa Lmasiḥ ur ten-iɛǧib ara lḥal; lummen fell-as, nnan-as : 3 Amek armi tkecmeḍ ɣer wexxam n wid ur neḍhiṛ ara yerna teččiḍ yid-sen ? 4 Dɣa Butṛus yebda a sen-d-iḥekku ayen akk yedṛan, yenna-yasen : 5 Mi lliɣ di temdint n Jafa, lliɣ deɛɛuɣ ɣer Sidi Ṛebbi; taswiɛt kan, iṛuḥ leɛqel-iw, iweḥḥa-yi-d Sidi Ṛebbi, walaɣ taẓeṛbit tameqqrant tcudd si ṛebɛa n tɣemmaṛ, tețṣubbu-d seg igenni, tewweḍ-ed armi d ɣuṛ-i. 6 Reṣṣaɣ allen-iw fell-as, walaɣ deg-s mkul ṣṣifa n lewḥuc at ṛebɛa idaṛṛen d wid iteddun ɣef wuɛebbuḍ akk-d yefṛax n igenni n mkul ṣṣenf. 7 Dɣa sliɣ i yiwen n ṣṣut i yi-d iqqaṛen : a Buṭrus! Ekker, ezlu teččeḍ! 8 Lameɛna nniɣ-as : ala a Sidi! Leɛmeṛ yekcim ɣer yimi-w wayen iḥeṛmen neɣ wayen ur neṣfi. 9 Tikkelt tis snat, ṣṣut-nni i d-yusan seg igenni yenna-yi-d : ayen iḥseb Sidi Ṛebbi d leḥlal, ur k-id iṣaḥ ara a t-tḥesbeḍ d leḥṛam! 10 Ayagi yedṛa-d tlata n tikkal, dɣa kullec ițwarfed ɣer igenni. 11 Imiren kan wwḍen-d tlata yergazen ɣer wexxam i deg lliɣ, țwaceggɛen-d ɣuṛ-i si temdint n Qiṣarya. 12 Ṛṛuḥ iqedsen yenna-yi-d : ddu kan yid-sen ur țțaggad ara. Wwiɣ yid-i sețța watmaten-agi i tețwalim, dɣa nṛuḥ. 13 Nekcem ɣer wexxam n Kurnilyus, yeḥka-yaɣ-d ayen i s yenna lmelk n Sidi Ṛebbi i d ibedden ɣuṛ-es, mi s-yenna : ceggeɛ ɣer temdint n Jafa a d-awin Semɛun ițusemman Butṛus, 14 a k-d-yini amek ara tețwasellkeḍ kečč d wat wexxam-ik. 15 Mi bdiɣ ameslay, Ṛṛuḥ iqedsen yers-ed fell-asen, akken i d-yers fell-aɣ ass amezwaru. 16 Imiren mmektaɣ-ed awal-nni i d-yenna Sidna Ɛisa : « Yeḥya isseɣḍas deg aman, lameɛna kunwi aț-țețwaɣeḍsem di Ṛṛuḥ iqedsen. » 17 Ihi imi sen-d yefka Sidi Ṛebbi tikci am nukkni yumnen s Sidna Ɛisa Lmasiḥ, d acu-yi nekk iwakken ad xalfeɣ lebɣi n Sidi Ṛebbi ? 18 Mi slan i wannect-nni, yethedden wul-nsen, ḥemden Ṛebbi nnan : A neḥmed Sidi Ṛebbi i geldin abrid n țțuba ula i wat leǧnas ur nelli ara n wat Isṛail, iwakken ad sɛun tudert! 19 Asmi gemmut Stifan, yekker uqehheṛ i gessemfaṛaqen inelmaden ɣer mkul amkan; ṛuḥen armi ț-țamurt n Finisya, armi ț-țigzirt n Qubṛus ț-țemdint n Antyuc, țbecciṛen awal n Ṛebbi i wat Isṛail kan; 20 lameɛna llan gar-asen kra n yergazen n tegzirt n Qubṛus akk-d kra nniḍen n temdint n Qiṛwan, usan-d ɣer temdint n Antyuc, țmeslayen i iyunaniyen, țbecciṛen-asen lexbaṛ n lxiṛ yeɛnan Sidna Ɛisa. 21 Tazmert n Sidi Ṛebbi tețțili yid-sen; aṭas n yemdanen i gumnen beddlen tikli, tebɛen abrid n Sidna Ɛisa. 22 Mi gewweḍ lexbaṛ-agi ɣer tejmaɛt n watmaten n temdint n Lquds, ceggɛen Barnabas armi d Antyuc. 23 Mi gewweḍ, iwala ayen i texdem dinna ṛṛeḥma n Sidi Ṛebbi dɣa yeččuṛ d lfeṛḥ. Yenha-ten akk iwakken ad ṭṭfen seg wul di liman sɛan di Lmasiḥ. 24 Axaṭer Barnabas d argaz ixeddmen lxiṛ, iččuṛ d Ṛṛuḥ iqedsen akk-d liman. S wakka, aṭas n yemdanen i d-yernan ɣer Sidna Ɛisa. 25 Barnabas iṛuḥ ɣer temdint n Sars iwakken ad inadi ɣef Caɛul. 26 Mi t-yufa, yewwi-t-id yid-es ɣer temdint n Antyuc. Di tejmaɛt-nni, sɛeddan aseggas kamel, xeddmen s tdukli, sselmaden aṭas n yemdanen. Di temdint n Antyuc ițțusemman inelmaden n Sidna Ɛisa tikkelt tamezwarut : « imasiḥiyen » 27 Deg ussan-nni, ṣubben-d kra n lenbiya si temdint n Lquds ɣer temdint n Antyuc. 28 Yiwen seg-sen isem-is Agabus, ikker icar-ed s Ṛṛuḥ iqedsen belli a d-yeɣli laẓ d ameqqran di ddunit meṛṛa; ț-țideț, laẓ-agi yeɣli-d di zzman n ugellid ameqqran : Kludyus 29 Inelmaden n temdint n Antyuc, msefhamen belli mkul yiwen deg-sen a d-yefk ayen iwumi yezmer, iwakken ad ɛiwnen atmaten izedɣen di tmurt n Yahuda. 30 D ayen i xedmen; ceggɛen Barnabas d Caɛul ad awin i imeqqranen n tejmaɛin n tmurt n Yahuda, ayen akk i d-jemɛen.


text: Kabyle(i) 6 Yella win i d-icehden ɣef wayagi di tira iqedsen, yenna-d : D acu-t wemdan iwakken a t-id-temmektiḍ, a d-terreḍ ddehn-ik ɣuṛ-es; d acu-t mmi-s n wemdan iwakken a d-telhiḍ yid-es ? 7 Terriḍ-t seddaw n lmalayekkat i kra n lweqt, mbeɛd tefkiḍ-as lqima d lɛezz, 8 terriḍ kullec seddaw iḍaṛṛen-is. Mi gerra Sidi Ṛebbi kullec seddaw iḍaṛṛen-is, yefka-yas ad iḥkem ɣef kullec; ladɣa urɛad nwala tura yeḥkem ɣef kullec. 9 Lameɛna Ɛisa, win akken yerra Sidi Ṛebbi seddaw n lmalayekkat i kra n lweqt, nețwali-t tura di tmanegt-is yeččuṛ d lɛezz ɣef ddemma n leɛtab n lmut-is; s ṛṛeḥma n Sidi Ṛebbi i gemmut ɣef yemdanen meṛṛa.


text: Kabyle(i) 1 Slet-ed tura ula d kunwi ay imeṛkantiyen : meǧdet ɣef ddemma n txeṣṣarin ara d-yeɣlin fell-awen! 2 Cci-nwen yerka, llebsa-nwen tečča-ț tumeṭ! 3 Ddheb d lfeṭṭa-nwen ṣeddeḍen; d ṣḍiḍ-nsen ara icehden fell-awen, ara kkun-iččen am tmes. Tjemmɛem cci deg ussan-agi ineggura n ddunit! 4 Teččam lḥeqq n wid imegren igran-nwen, slet-asen i wigi ițcetkin ɣef lbaṭel-nwen, Sidi Ṛebbi Bab n tezmert yesla-d i leɛyaḍ-nsen. 5 Ddunit-nwen tesɛeddam-ț di lxiṛ, txedmem ayen akk mennan wulawen nwen; tṛebbam tassemt i wass aneggaru. 6 Tḥekmem, tenɣam iḥeqqiyen yerna ur kkun-xuṣmen ara. 7 Ay atmaten, ṣebṛet ihi alamma d asm' ara d-yuɣal Ssid-nneɣ. Walit amek i gețṛaǧu ufellaḥ lɣella n wakal-is, iṣebbeṛ alamma yewwet-ed ugeffur n lexṛif ț-țefsut. 8 Ula d kunwi ṣebṛet, sǧehdet iman nwen, axaṭer tuɣalin n Ssid-nneɣ teqṛeb-ed. 9 Ur țemcetkayet ara wway gar-awen iwakken ur kkun-ițḥasab ara Sidi Ṛebbi; axaṭer Bab n lḥisab, ibedd-ed ɣer tewwurt! 10 Ay atmaten-iw, mmektit-ed lenbiya i d-iceggeɛ Sidi Ṛebbi tecbum-d ṣṣbeṛ akk-d liman i sɛan di teswiɛin n leɛtab. 11 Ihi amarezg n wid yeṭṭfen ur fcilen ara. Teslam ayen i d-qqaṛen ɣef ṣṣbeṛ n Sidna Yub, yerna twalam daɣen d acu i geqsed Sidi Ṛebbi a s-t-id-yefk, axaṭer Sidi Ṛebbi yeččuṛ d leḥnana akk-d ṛṛeḥma. 12 Ay atmaten-iw, ur țgallat s igenni, ur țgallat s lqaɛa neɣ s wayen nniḍen, meɛna init kan ih neɣ ala, iwakken ur kkun-ițḥasab ara Sidi Ṛebbi. 13 Ma yella yenneɛtab yiwen deg-wen, ad yedɛu ɣer Sidi Ṛebbi. Ma yella win yellan di lfeṛḥ, ad yeḥmed Sidi Ṛebbi s ccnawi. 14 Ma yella yiwen deg-wen yehlek, ad issiwel i imeqqranen n tejmaɛt, ad dɛun ɣer Ṛebbi fell-as, ad dehnen aqeṛṛuy-is s zzit s yisem n Sidi Ṛebbi; 15 ma yella dɛan ɣer Sidi Ṛebbi s liman, țeklen fell-as, amuḍin-nni ad yețțusellek; Sidi Ṛebbi a t-yesseḥlu yerna a s-isemmeḥ ddnubat-is. 16 ?emqiṛit ddnubat-nwen wway gar-awen, wa ad yedɛu i wa s lxiṛ ɣer Sidi Ṛebbi iwakken aț-țeḥlum. Ddeɛwat n win yellan d aḥeqqi zdat Sidi Ṛebbi, sɛant tazmert tameqqrant. 17 Nnbi Ilyas yella d argaz am nukni : meɛna mi gessuter ɣer Sidi Ṛebbi s wul-is iwakken ur d-tɣelli ara lehwa, ur d-teɣli ara tlata iseggasen d sețța waguren 18 Yessuter daɣen a d-teɣli lehwa dɣa teɣli-d, lqaɛa tefka-d leṛẓaq-is. 19 Ay atmaten-iw, ma yella yiwen deg-wen iɛṛeq-as webrid n Sidi Ṛebbi, yerra-t-id wayeḍ ɣer webrid, 20 ilaq aț-țeẓrem belli win ara d-yerren yiwen umednub ɣer webrid, isellek-it-id si lmut yerna aṭas si ddnubat-is ara yețțusemḥen.


text:
Lemwaji n yillel agrakal yettmirjiḥen s leɛdez ɣef aman, ttmettatent ɣef leḥwaci n usagen n Lzayer tamannaɣt. Tizegzewt n yigenni tewcem inni-ines ɣef udem n lebḥer ur d‑neclig deg ayen iḍerrun deg uḍeḥḍaḥ n imeɣrasen. Ma d netta yellan d amɣar, yulli-d deg ul-is wesḥissef, am waddal ɣef tasa, di lawan deg lɣim yecrured deg allen-is tizegza akken ad yeḥku leḥzen-is ɣef wegdud yeddan di tzenqatin n meɣrud. Abeḍḍaḥḍaḥ n yimeɣrasen yeččur d iserdasen s‑iɛekkzen deg uffus, dɣel deg allen , leḥmeq deg ulawen. Takemmict –nni n yemyesbayniyen i d‑yeǧǧan tabɣest akken ad lḥun, tezder ddaw ẓẓur i ten-id-yemmugren, armi uɣalen qrib ur d‑ttbanen ara amzun ur llin neɣ fsin deg ugni. Ma d netta amɣar n 90 iseggasen yerfed s tmuɣli nnig yemṣulta s wallen yeččuren d asirem. Tamuɣli-s temderkal ɣef waraw n wedgud yettwakren i wegdud akken ad regglen abrid zdat n wegdud, ihuz aqqeru-s yeffer deg ul-is leḥzen . Deg igenni rruplan mazal tettmesḥilliq, teddewwir am yisɣi nnig iqerra n yemdanen. Zhir-is yuɣal d acqirrew i ṣṣwab, yuɣal d nneqma i lmeɛqul. Ifrax yennumen asriffeg nnig lemwaji n yillel agrakal, rewlen deg akken ttuceblen s yir ṭṭir (n wuzzal) isen-yeksen amkan. Allen n yimesbaniyen wehhan s lxeẓra ɣer iqudam n yemṣulṭa amer ad ssefrun s wacu ḥecren wulawen–nsen . Ma d netta isenden ɣef 90 issagesen di lɛemer-is, allen-is ffalent akkin i yiserdasen akken ad ḥekrent deg ilmeẓyen yeččan tijɛal akken ad ilin d asergal zdat n tikli n watmaten-nsen. Allen-is ssurgent imeṭṭi, acku neflent i tugna n wass-a dlent ɣef yir imal i ten-yeggunin nutni ur ẓran. Imal ? Di ṣṣehd n tlallit –is yesrugmut s lmut, yessawal i lehmum, ifettel di ssiɛqat, yettnawal tiwuɣa ugarent tid yennulfan iḍelli d wass-a. Amɣar yezdin lqed n tnekra ɣef 90 isseggasen di laɛmer, yeẓra deg ul n wul-is mazal ur fuken ara leǧruḥ, mazal ad ilin wid ara yesserɣen deg yiman-nsen, wid ara yeddmen tiflukin n « lḥelyan » akken ad awin abrid n trewla, mazal ad mejdent lxalat... Akka di Lẓẓayer tamannaɣt, anda ibedd ilemẓi n 90 iseggasen, yefka-d tamsirt n tirrugza. Yugi ad d‑yini ma d tasa neɣ d lǧehd i t‑isselḥuyen. Ma d wid yeẓran ḥṣan belli d tilelli i s‑yettagen afriwen. Akka i d Ɛli Yeḥya Ɛebdenur.
Lemwaji n yillel agrakal yettmirjiḥen s leɛdez ɣef aman, ttmettatent ɣef leḥwaci n usagen n Lzayer tamannaɣt. Tizegzewt n yigenni tewcem inni-ines ɣef udem n lebḥer ur d‑neclig deg ayen iḍerrun deg uḍeḥḍaḥ n imeɣrasen. Ma d netta yellan d amɣar, yulli-d deg ul-is wesḥissef, am waddal ɣef tasa, di lawan deg lɣim yecrured deg allen-is tizegza akken ad yeḥku leḥzen-is ɣef wegdud yeddan di tzenqatin n meɣrud.
Abeḍḍaḥḍaḥ n yimeɣrasen yeččur d iserdasen s‑iɛekkzen deg uffus, dɣel deg allen , leḥmeq deg ulawen. Takemmict –nni n yemyesbayniyen i d‑yeǧǧan tabɣest akken ad lḥun, tezder ddaw ẓẓur i ten-id-yemmugren, armi uɣalen qrib ur d‑ttbanen ara amzun ur llin neɣ fsin deg ugni. Ma d netta amɣar n 90 iseggasen yerfed s tmuɣli nnig yemṣulta s wallen yeččuren d asirem. Tamuɣli-s temderkal ɣef waraw n wedgud yettwakren i wegdud akken ad regglen abrid zdat n wegdud, ihuz aqqeru-s yeffer deg ul-is leḥzen .
Deg igenni rruplan mazal tettmesḥilliq, teddewwir am yisɣi nnig iqerra n yemdanen. Zhir-is yuɣal d acqirrew i ṣṣwab, yuɣal d nneqma i lmeɛqul. Ifrax yennumen asriffeg nnig lemwaji n yillel agrakal, rewlen deg akken ttuceblen s yir ṭṭir (n wuzzal) isen-yeksen amkan. Allen n yimesbaniyen wehhan s lxeẓra ɣer iqudam n yemṣulṭa amer ad ssefrun s wacu ḥecren wulawen–nsen . Ma d netta isenden ɣef 90 issagesen di lɛemer-is, allen-is ffalent akkin i yiserdasen akken ad ḥekrent deg ilmeẓyen yeččan tijɛal akken ad ilin d asergal zdat n tikli n watmaten-nsen. Allen-is ssurgent imeṭṭi, acku neflent i tugna n wass-a dlent ɣef yir imal i ten-yeggunin nutni ur ẓran.
Imal ? Di ṣṣehd n tlallit –is yesrugmut s lmut, yessawal i lehmum, ifettel di ssiɛqat, yettnawal tiwuɣa ugarent tid yennulfan iḍelli d wass-a. Amɣar yezdin lqed n tnekra ɣef 90 isseggasen di laɛmer, yeẓra deg ul n wul-is mazal ur fuken ara leǧruḥ, mazal ad ilin wid ara yesserɣen deg yiman-nsen, wid ara yeddmen tiflukin n « lḥelyan » akken ad awin abrid n trewla, mazal ad mejdent lxalat...
Akka di Lẓẓayer tamannaɣt, anda ibedd ilemẓi n 90 iseggasen, yefka-d tamsirt n tirrugza. Yugi ad d‑yini ma d tasa neɣ d lǧehd i t‑isselḥuyen. Ma d wid yeẓran ḥṣan belli d tilelli i s‑yettagen afriwen. Akka i d Ɛli Yeḥya Ɛebdenur.